open-index/open-wikipedia-markdown huggingface dataset:
চক্ৰবেহু

**পদ্মবেহু** () বা **চক্ৰবেহু** () হৈছে শত্ৰুসকলক আগুৰি ধৰিবলৈ ব্যৱহৃত এক সামৰিক গঠন। হিন্দু মহাকাব্য মহাভাৰতত এনে বেহুৰ বিষয়ে উল্লেখ পোৱা গৈছে। এই গঠন একাধিক প্ৰতিৰক্ষামূলক দেৱালৰ গোলকধাৰাৰ দৰে। 

## প্ৰেক্ষাপট
পদ্মবেহু হৈছে এক বহুস্তৰীয় প্ৰতিৰক্ষামূলক গঠন যি ওপৰৰ পৰা চাওঁতে ফুলি থকা পদুম বা চক্ৰৰ দৰে দেখা যায়। ভীষ্ম পিতামহাৰ পতনৰ পিছত কৌৰৱ সেনাৰ সেনাধ্যক্ষ হোৱা দ্ৰোণাচাৰ্যৰ দ্বাৰা কুৰুক্ষেত্ৰৰ যুদ্ধত এই গঠন ব্যৱহাৰ কৰা হৈছিল। 

বিভিন্ন বেহু (সামৰিক গঠন) সম্পৰ্কে কৌৰৱ আৰু পাণ্ডৱসকলে একেধৰণে অধ্যয়ন কৰিছিল। মহাভাৰতত বৰ্ণনা কৰা যুদ্ধৰ ৰূপত, শক্তিশালী যুঁজাৰুসকলক এনে স্থানত ৰখাটো গুৰুত্বপূৰ্ণ আছিল য'ত তেওঁলোকে বিৰোধী শক্তিৰ সৰ্বাধিক ক্ষতি কৰিব পাৰে, বা তেওঁলোকৰ নিজৰ পক্ষৰ প্ৰতিৰক্ষা কৰিব পাৰে। এই সামৰিক ৰণনীতি অনুসৰি, যুদ্ধৰ সময়ত এক নিৰ্দিষ্ট স্থিৰ বস্তু বা চলন্ত বস্তু বা ব্যক্তিক বন্দী, আৱৰি ৰাখিব আৰু সম্পূৰ্ণৰূপে সুৰক্ষিত কৰিব পাৰি। গঠনটো আৰম্ভ হয় দুজন সৈনিক ৰৈ একেলগে থিয় হৈ। এনে ধৰণৰ আন সৈনিকৰ গোট তিনিখন হাতৰ দূৰত্বত থিয় হৈ, সাতটা বৃত্ত বনাই বেহু সম্পূৰ্ণ কৰা হয় আৰু শেষহোৱা স্থানত বন্দী ব্যক্তি বা বস্তুটো ৰাখিব লাগে। চক্ৰবেহু গঠন কৰিবলৈ, সেনাপতিয়ে দক্ষ সৈনিকসকলক চিনাক্ত কৰে। নিয়োজিত কৰিব লগা সৈনিকৰ সংখ্যা আৰু চক্ৰবেহুৰ আকাৰ আকলন প্ৰতিৰোধ অনুসৰি গণনা কৰা হয়। 

## অভিমন্যু আৰু চক্ৰবেহু
আখ্যান অনুসৰি চক্ৰবেহুত কেনেদৰে প্ৰৱেশ কৰিব লাগে তাৰ জ্ঞান পাণ্ডৱৰ ফালৰ মাত্ৰ কেইজনমান যোদ্ধাৰ মাজত সীমাবদ্ধ আছিল। তেওঁলোক আছিল- অভিমন্যু, অৰ্জুন, কৃষ্ণ আৰু প্ৰদ্যুম্ন। যেতিয়া কৌৰৱসকলে ইয়াক যুদ্ধক্ষেত্ৰত ব্যৱহাৰ কৰিছিল এই সকলৰ ভিতৰত কেৱল অভিমন্যু এই বেহুৰ ভিতৰত উপস্থিত আছিল। মহাভাৰতত উল্লেখ কৰা হৈছে যে অভিমন্যুৱে তেওঁৰ মাতৃৰ গৰ্ভত থকা সময়ত চক্ৰবেহুৰ বিষয়ে শিকিছিল কিন্তু এই কৌশলৰ বিষয়ে বৰ্ণনা কৰি থকা সময়ত অভিমন্যুৰ মাতৃৰ টোপনি অহাত তেওঁ এই গঠনৰ পৰা কেনেকৈ পৰিত্ৰাণ পাব লাগে সেই বিষয়ে শুনিব পৰা নাছিল। অভিমন্যুৱে গঠনৰ ষষ্ঠ স্তৰত প্ৰৱেশ কৰাৰ পিছত, কৌৰৱৰ সকলো যোদ্ধাই একেলগে তেওঁক আক্ৰমণ কৰিছিল, যি যুদ্ধৰ ধাৰ্মিক নিয়মৰ বিৰোধী আছিল। লাহে লাহে ক্লান্ত হৈ পৰা অভিমন্যুক অৱশেষত হত্যা কৰা হৈছিল।

## তথ্যসূত্ৰ

শ্ৰেণী:মহাভাৰত
ৱাজিদা তাবাচ্চুম

**ৱাজিদা তাবাচ্চুম** (; ১৬ মাৰ্চ ১৯৩৫ – ৭ ডিচেম্বৰ ২০১১) এগৰাকী ভাৰতীয় উৰ্দু ভাষাৰ লেখিকা, কবি আৰু গীতিকাৰ। তেওঁৰ জীৱনকালত তেখেতে ২৭খন কিতাপ লিখিছিল। এইসমূহৰ কিছুমান চলচ্চিত্ৰ আৰু ভাৰতীয় দূৰদৰ্শনত ধাৰাবাহিক হিচাপে প্ৰদৰ্শিত হৈছে। তেওঁৰ ১৯৭৫ চনৰ বিতৰ্কিত কাহিনী *উতৰন*ৰ পৰা ১৯৮৮ চনত এখন জনপ্ৰিয় ভাৰতীয় দূৰদৰ্শন ধাৰাবাহিক তৈয়াৰ কৰা হৈছিল। *উতৰন*ৰ এক ইংৰাজী অনুবাদ ১৯৯৪ চনত *ছাচ ডিভোটেড চিষ্টাৰ্জ* নামৰ ২০টা চুটি গল্পৰ এখন কিতাপত অন্তৰ্ভুক্ত কৰা হৈছিল। মীৰা নায়াৰ আৰু হেলেনা ক্ৰীলৰে ১৯৯৬ চনৰ চলচ্চিত্ৰ *[[কামসূত্ৰ: এ টেল অফ লাভ]]*ত এই কাহিনীৰ আধাৰত চিত্ৰ-নাট্য ৰচনা কৰিছিল।

## জীৱনী
ৱাজিদা তাবাচ্চুমৰ জন্ম মহাৰাষ্ট্ৰৰ অমৰাৱতীত হৈছিল। তেওঁ ওচমানিয়া বিশ্ৱবিদ্য়ালয়ৰ পৰা উৰ্দু ভাষাত স্নাতক ডিগ্ৰী লাভ কৰিছে। স্নাতক ডিগ্ৰী সম্পূৰ্ণ কৰাৰ পিছত তেওঁলোকৰ পৰিয়াল অমৰাৱতীৰ পৰা হাইদৰাবাদলৈ স্থানান্তৰিত হয়, য'ত তেওঁ এক অভিজাত সামাজিক জীৱনৰ পটভূমিত ১৯৪০-ৰ দশকৰ পৰা উৰ্দু ভাষাত গল্প লিখিবলৈ আৰম্ভ কৰে। তেওঁ ১৯৬০ চনত ভাৰতীয় ৰেল বিভাগত কাম কৰা তেওঁৰ সম্পৰ্কীয় ভাই আছফাক আহমেদৰ সৈতে বিবাহপাশত আৱদ্ধ হয়। অৱসৰৰ পিছত, তেওঁৰ স্বামীয়ে তেওঁৰ সকলো কাহিনী প্ৰকাশ কৰিছিল। ৱাজিদা তেওঁলোকৰ চাৰিজন পুত্ৰ আৰু এজনী ছোৱালীৰ সৈতে মুম্বাইত থিতাপি লৈছিল।

ৱাজিদা তাবাচ্চুমৰ কাহিনী *[[বিচুই চাদী]]*ত প্ৰকাশ হৈছে। এই কাহিনীবোৰ তেতিয়াৰ হাইদৰাবাদী নৱাবসকলৰ জীৱনৰ ওপৰত আধাৰিত আছিল যাক সুখী আৰু ৰোমাণ্টিক বুলি গণ্য কৰা হৈছিল। ১৯৬০ চনত *ছহৰ-ই-মামনু* নামেৰে প্ৰকাশিত গ্ৰন্থৰ বাবে তেওঁলোকে যথেষ্ট প্ৰশংসা আৰু ইতিবাচক সঁহাৰি লাভ কৰিছিল। সাহিত্য সমালোচক মুজতাবা হোছেইনৰ মতে চুগতাইৰ পিছত তেওঁ প্ৰথম গৰাকী লেখিকা যাক চাহেব-ই-আসলুব বুলি কোৱা হয়। আনহাতে তেওঁ তেওঁৰ কাহিনীত শালীনতাৰ অভাৱৰ বাবে দুখ প্ৰকাশ কৰিছে। *উতৰন* আছিল তাবাচ্চুমৰ সাহিত্যিক সাফল্য। *নথ কা ব'ঝ*, *হৰ উপাৰ* আৰু *নথ উতৰৱাই*ৰ তেওঁৰ কাহিনীবোৰ যাদৃচ্ছিক আছিল বাবে বিতৰ্কিত হৈছিল। ১৯৬০ ৰ দশকৰ পৰা ১৯৭০ ৰ দশকলৈকে, তেওঁৰ ৰোমাণ্টিক কাহিনীবোৰ শ্বামা আলোচনীত প্ৰকাশ হৈছিল। এয়া তেওঁৰ উপাৰ্জনৰ মুখ্য উৎস আছিল। অৱশ্যে, ৰিউমেটইড আৰ্থ্ৰাইটিছত আক্ৰান্ত হোৱাৰ পিছত, তেওঁ মুম্বাইৰ ঘৰত এক বিচ্ছিন্ন জীৱন যাপন কৰিছিল। ২০১১ চনৰ ৭ ডিচেম্বৰত মুম্বাইত তেওঁৰ মৃত্যু হয়।

## লিখক
* *তেহখানা* (১৯৬৮)
* *উতৰন* (১৯৭৫)
* *কেসে' সমঝাঊঁ* (১৯৭৭)
* *ফূল খিলনে দ*' (১৯৭৭)
* *জখম-ই-দিল অৰ মেহেক, অৰ মেহেক* (১৯৭৮)
* *জাৰ জান জমিন* (১৯৭৮)

## তথ্যসূত্ৰ

## বহিঃসংযোগ
* 

শ্ৰেণী:ভাৰতীয় গীতিকাৰ
শ্ৰেণী:ভাৰতীয় মহিলা কবি
লুৰীণজ্যোতি গগৈ

লুৰীণজ্যোতি গগৈ সদৌ অসম ছাত্ৰ সন্থাৰ প্ৰাক্তন সাধাৰণ সম্পাদক (২০১৫-২০২০) তথা অসমৰ এগৰাকী প্ৰাক্তন ছাত্ৰনেতা।বৰ্তমান তেওঁ অসমৰ ৰাজনৈতিক দল অসম জাতীয় পৰিষদ (চমুকৈ অজাপ)ৰ সভাপতি পদত কাৰ্যনিৰ্বাহ কৰি আছে।

## জন্ম
তেওঁৰ জন্ম হয় ১৯৭৭ চনৰ ২৮ ডিচেম্বৰ তাৰিখে তিনিচুকীয়া জিলাৰ লাইপুলি গাঁও পঞ্চায়তৰ মৰাণকাৰী গাঁৱত। পিতৃৰ নাম প্ৰবীন গগৈ আৰু মাতৃ প্ৰয়াত দুলু গগৈ। তেওঁ ঘৰৰ একমাত্ৰ পুত্ৰ সন্তান।

## শিক্ষা
১ নং লাইপুলি প্ৰাথমিক বিদ্যালয়ত তেওঁ শিক্ষা জীৱন আৰম্ভ কৰে। পৰবৰ্তী সময়ত লাইপুলি মধ্য ইংৰাজী বিদ্যালয়ত পঢ়ে আৰু তিনিচুকীয়া উচ্চতৰ মাধ্যমিক বিদ্যালয় (শ্ৰীপুৰীয়া), তিনিচুকীয়াৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়। চেনাইৰাম উচ্চতৰ মাধ্যমিক বিদ্যালয়, তিনিচুকীয়াৰ পৰা গগৈয়ে উচ্চতৰ মাধ্যমিক পৰীক্ষাত উত্তীৰ্ণ হয়। তিনিচুকীয়া মহাবিদ্যালয়ৰ পৰা স্নাতক, ডিব্ৰুগড় বিশ্ববিদ্যালয়ৰ পৰা গণিত বিষয়ত স্নাতকোত্তৰ (২০০৪), বি.এড আৰু এম.এড ডিগ্ৰীও সম্পন্ন কৰে।

=ৰাজনৈতিক জীৱন=
তিনিচুকীয়া মহাবিদ্যালয়ৰ পৰা স্নাতক পৰ্যায়ত অধ্যয়ন কৰি থাকোঁতে লুৰীণজ্যোতি গগৈয়ে আছু (সদৌ অসম ছাত্ৰ সন্থা)ত জড়িত হৈছিল। পিছত তেওঁ দীপাংক নাথৰ সভাপতিত্বত ২০১৫ চনত আছুৰ সাধাৰণ সম্পাদক নিৰ্বাচিত হৈছিল। ২০২০ চনৰ নৱেম্বৰ মাহত লুৰীণজ্যোতি গগৈয়ে সদৌ অসম ছাত্ৰ সন্থাৰ সাধাৰণ সম্পাদকৰ পদ ত্যাগ কৰে। পিছলৈ তেওঁ সক্ৰিয় ৰাজনীতিত ভৰি থয় আৰু ২০২১ চনৰ বিধানসভা নিৰ্বাচনত দুলিয়াজান আৰু নাহৰকটীয়া সমষ্টিৰ পৰা প্ৰতিদ্বন্দ্বিতা কৰে। দুয়োটা সমষ্টিতে অসম বিধানসভা নিৰ্বাচনৰ প্ৰথম পৰ্যায়ত ২৭ মাৰ্চ ২০২১ তাৰিখে ভোট গ্ৰহণ হয়। লুৰীণজ্যোতি গগৈয়ে দুলিয়াজান সমষ্টিত ভাৰতীয় জনতা পাৰ্টী (বিজেপি)ৰ তেৰশ গোৱালা আৰু  নাহৰকটীয়াৰ বিজেপি প্ৰাৰ্থী তৰঙ্গ গগৈৰ হাতত পৰাস্ত হয়।

২০২৪ চনৰ ভাৰতৰ সাধাৰণ নিৰ্বাচনত তেওঁ ডিব্ৰুগড় লোকসভা সমষ্টিৰ পৰা প্ৰতিদ্বন্দ্বিতা কৰি ভাৰতীয় জনতা পাৰ্টিৰ নেতা সৰ্বানন্দ সোণোৱালৰ হাতত পৰাস্ত হয়৷

=তথ্যসূত্ৰ=
শ্ৰেণী:টাই-আহোম ৰাজনীতিবিদ
শ্ৰেণী:অসমৰ ৰাজনীতিক
শ্ৰেণী:ৰাজনীতিবিদ
শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
পবিত্ৰ মাৰ্ঘেৰিটা

**পবিত্ৰ মাৰ্ঘেৰিটা** এগৰাকী ভাৰতীয় ৰাজনীতিবিদ। তথা তেওঁ ৰাজ্যসভাৰ এগৰাকী সাংসদ (মাৰ্চ, 2022 ৰ পৰা)। ভাৰতীয় জনতা পাৰ্টিৰ সদস্য হিচাপে ভাৰতৰ সংসদৰ উচ্চ সদন ৰাজ্যসভাত অসমক ৪ এপ্ৰিল, ২০২২ ৰ পৰা প্ৰতিনিধিত্ব কৰিবলৈ সুযোগ পায়। তেওঁ ২০১৪ চনত ৰাজনীতিত যোগদান কৰে আৰু ভাৰতীয় জনতা পাৰ্টিৰ সক্ৰিয় সদস্য হয়। তেওঁ ২০১৪ চনৰ পৰা অসম বিজেপিৰ মুখপাত্ৰ হিচাপে কাৰ্যনিৰ্বাহ কৰি আছে। তেওঁ ছ'চিয়েল মিডিয়া কোষ, অসম বিজেপিৰ প্ৰভাৰী আৰু কামৰূপ (উত্তৰ) জিলা বিজেপিৰ জিলা প্ৰভাৰী হিচাপে কাৰ্যনিৰ্বাহ কৰিছিল। তেওঁ ২০১৭ চনৰ পৰা ২০২১ চনলৈ অসম চৰকাৰৰ জ্যোতি চিত্ৰবনৰ অধ্যক্ষ হিচাপে কাৰ্যনিৰ্বাহ কৰিছিল।, মাৰ্ঘেৰিটাই ২০২১ চনৰ নৱেম্বৰৰ পৰা ২০২২ চনৰ মাৰ্চ লৈকে অসম চৰকাৰৰ ছাত্ৰ আৰু যুৱ কল্যাণ ৰ বাবে ৰাজ্যিক পৰ্যায়ৰ পৰামৰ্শদাতা সমিতিৰ সদস্য সচিব হিচাপে সেৱা আগবঢ়ায়।

তেওঁ ১৯৯৮ চনৰ পৰা ২০০২ চনলৈ মাহেকীয়া "মায়া"ৰ প্ৰতিষ্ঠাপক মুখ্য সম্পাদক আছিল। তেওঁ ২০০২ চনৰ পৰা ২০০৫ চনলৈ আন এখন অসমৰ সাংস্কৃতিক মাহেকীয়া "সাৰেগামা"ৰ প্ৰতিষ্ঠাপক মুখ্য সম্পাদক হিচাপেও কাৰ্যনিৰ্বাহ কৰিছিল। 

## তথ্যসূত্ৰ

## বাহ্যিক সংযোগ"
*http://nenow.in/national/bjp-names-pabitra-margherita-its-rajya-sabha-candidate-in-assam.html
*https://www.hindustantimes.com/india-news/team-bjp-wins-both-rajya-sabha-seats-in-assam-as-opposition-unity-crumbles-101648753434178.htm
*https://www.pratidintime.com/latest-assam-news-breaking-news-assam/assam-bjp-announces-names-of-office-bearers
*https://jyotichitraban.assam.gov.in/about-us/detail/key-officials-30 
*https://sports.assam.gov.in/information-services/state-level-advisory-committee 

শ্ৰেণী:ৰাজনীতিবিদ
শ্ৰেণী:ৰাজ্যসভাৰ সাংসদ
শ্ৰেণী:অসমীয়া ভাষাৰ চলচ্চিত্ৰ পৰিচালক
জেতুকী (চলচ্চিত্ৰ)

**জেতুকী** ( ১৯৮৭ চনত মুক্তি পোৱা এখন ক’লা-বগা অসমীয়া নাট্যধৰ্মী চলচ্চিত্ৰ। চন্দ্ৰজ্যোতি চলচ্চিত্ৰৰ বেনাৰত নিৰ্মিত ছবিখনৰ প্ৰযোজক আৰু পৰিচালক চন্দ্ৰ তালুকদাৰ। কাহিনী আৰু চিত্ৰনাট্যও পৰিচালকজনে ৰচনা কৰিছে। সংগীত আৰু চিত্ৰগ্ৰহণ সুজিত সিংহৰ। এইখনে শেষ অসমীয়া ক’লা-বগা ছবি। নিৰ্মাণ আৰম্ভ কৰাৰ বহু বছৰ পিছত প্ৰযোজকে ছবিখন মুক্তি দিবলৈ সক্ষম হৈছিল। 

নাম ভূমিকাত অভিনয় কৰিছে বিদ্যা ৰাৱে। বিদ্যা ৰাওৰ বিপৰীতে আছে মৃণাল কুমাৰ। ‘জেতুকী’ত বিজু ফুকনে এটা সৰু চৰিত্ৰত অতিথি শিল্পীৰূপে ভূমুকি মাৰিছে, য’ত তেওঁ এটা গীতৰ দৃশ্যত অভিনয় কৰিছে। 

গীত ৰচনা সুজিত সিংহ আৰু হেমন্ত দত্তৰ। কণ্ঠদান কৰিছে হেমলতা, পুলক বেনাৰ্জী, আল্পনা মহন্ত, নৰেন বৰুৱা, ৰুণু চৌধুৰী, আদিল শ্বাহ আৰু অঞ্জনা বৰুৱাই।
## কাহিনীৰ সাৰাংশ
জেতুকী এজনী সহজ-সৰল, দুখীয়া গাঁৱলীয়া ছোৱালী। জেতুকীৰ সৈতে প্ৰেম হয় চহৰৰ চহকী পৰিয়ালৰ সন্তান প্ৰদীপৰ। এই সম্পৰ্কত বিৰোধিতা কৰে প্ৰদীপৰ দেউতাকে। সেইবাবে প্ৰদীপে ঘৰৰ পৰা ওলাই আহি জেতুকীক বিবাহ কৰায়। দাম্পত্য জীৱনৰ চিন স্বৰূপে তেওঁলোকৰ ল’ৰা এটা ওপজে। বিভিন্ন ঘটনা-পৰিঘটনাৰ মাজেৰে কাহিনী আগবাঢ়ে আৰু সামৰণিত পুত্ৰ, বোৱাৰী আৰু নাতিক প্ৰদীপৰ দেউতাকে আদৰি লয়। 

## অভিনয় শিল্পী

*বিদ্যা ৰাও
*মৃণাল কুমাৰ 
*তুলসী দাস 
*ধৰণী চৌধুৰী 
*ৰুণু বৰুৱা 
*আল্পনা মহন্ত
* ইন্দ্ৰ বণিয়া
*ললিত বৰা
*পবিত্ৰ ডেকা
* বিজু ফুকন (অতিথি শিল্পী)

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
হান্দুক (চলচ্চিত্ৰ)

**হান্দুক** (The Hidden Corner) অসমৰ জয়ছেং জয় দহোতীয়াৰ দ্বাৰা নিৰ্মিত এখন মৰাণ ভাষাৰ চলচ্চিত্ৰ। মায়ামৰা প্ৰডাকচনৰ বেনাৰত নিৰ্মিত এই চলচ্চিত্ৰখনৰ ৰচনা আৰু প্ৰযোজনাও দহোতীয়াৰ। চলচ্চিত্ৰখন উত্তৰ-পূব ভাৰতৰ বিচ্ছিন্নতাবাদী আন্দোলনৰ সত্য বাতৰি আৰু ঘটনাৱলীৰ ওপৰত আধাৰিত। ইয়াত বান্দৈ চেতিয়া, বিশাল অনুৰাগ, নিবেদিতা বৰুৱা আৰু জিতু মৰাণ আদি অপেচাদাৰী শিল্পীয়ে অভিনয় কৰিছে। 

## কাহিনীভাগ
হাৰমণি নামৰ এগৰাকী বৃদ্ধা মহিলাই তেওঁৰ ঘৰৰ দুৱাৰমুখত গুলীবিদ্ধ, ক্ষত-বিক্ষত এক শৰীৰ দেখা পায়। এই শৰীৰ বছৰচেৰেক আগেয়ে উগ্ৰপন্থী সংগঠনত যোগ দিবলৈ ঘৰ এৰি যোৱা তেওঁৰ পুত্ৰ মুক্তিৰ নেকি বুলি প্ৰশ্ন কৰিবলৈ ধৰে। হাৰমণিয়ে তেওঁৰ পুত্ৰৰ বাবে বাট চাই ৰোৱা শৈশৱৰ বান্ধৱী শেৱালিক লগ পায়। ইতিমধ্যে উক্ত সংগঠনটোৰ আন এজন সক্ৰিয় সদস্য বিপ্লৱ সংগঠন ত্যাগ কৰি গাঁ‌ৱলৈ ঘূৰি আহে।

## অভিনয়ত
*হীৰামণিৰ ভূমিকাত বান্দৈ চেতিয়া
*শেৱালীৰ ভূমিকাত নিবেদিতা বৰুৱা
*বিপ্লৱৰ ভূমিকাত বিশাল অনুৰাগ
*ঐক্যৰ ভূমিকাত জিণ্টু মৰাণ

## নিৰ্মাণ
জয়ছেং জয় দহোতীয়াই ২০১২ চনৰ পৰা চলচ্চিত্ৰখনৰ চিত্ৰনাট্য লিখিবলৈ আৰম্ভ কৰে। ২০১৩ চনত তেওঁ লেখক ভাস্কৰ জ্যোতি বৰুৱাক লগ পায় আৰু তেওঁলোক দুয়ো মিলি চিত্ৰনাট্যৰ অন্তিম খচৰা প্ৰস্তুত কৰি উলিয়ায়। তেওঁ হান্দুকৰ চিত্ৰনাট্য এনএফডিচি ফিল্ম বাজাৰৰ হাতত দিয়ে আৰু তেওঁলোকে ইয়াক উন্নীত তথা নিৰ্মাণ কৰিবৰ বাবে বাছনি কৰে। ছবিখন অপেচাদাৰী শিল্পীৰ দ্বাৰা অভিনীত হয়। চিত্ৰগ্ৰহণকাৰী চিদা বৰাই ১৯ দিনৰ ভিতৰত চলচ্চিত্ৰখনৰ চিত্ৰগ্ৰহণ সমাপ্ত কৰে। ২০১৬ চনৰ আৰম্ভণিতে হান্দুকৰ এক ট্ৰেইলাৰে মুক্তিলাভ কৰে।

## বঁ‌টা-বাহন
২০১৬ চনত ৬৪তম ৰাষ্ট্ৰীয় চলচ্চিত্ৰ বঁটা মহোৎসৱত হান্দুককে সংবিধানৰ অষ্টম অনুসূচী বহিৰ্ভূত ভাষা শিতানত মৰাণ ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰে।  এই বঁটাত আছিল ৰজত কমল আৰু নগদ একলাখ টকা।

## তথ্য সংগ্ৰহ

শ্ৰেণী:অসমৰ চলচ্চিত্ৰ
শ্ৰেণী:মৰাণ ভাষাৰ চলচ্চিত্ৰ
শ্ৰেণী:২০১৬ বৰ্ষৰ চলচ্চিত্ৰ
শ্ৰেণী:মৰাণ ভাষাৰ শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ৰতনলাল

**ৰতনলাল** () ১৯৭৫ চনত মুক্তি পোৱা এখন ক’লা-বগা অসমীয়া নাট্যধৰ্মী চলচ্চিত্ৰ। অসম চাহ মজদুৰ সংঘই প্ৰযোজনা কৰা এই ছবিখন পৰিচালনা কৰিছে নলিন দুৱৰাই। ছবিখনৰ চিত্ৰগ্ৰহণো নলিন দুৱৰাৰ। চাহ বনুৱা সম্প্ৰদায় আৰু বাগানীয়া জীৱনক কেন্দ্ৰ কৰি ৰচনা কৰা যোগেশ দাসৰ কাহিনীৰ আধাৰত ৰতনলালৰ চিত্ৰনাট্য আৰু সংলাপ ৰচনা কৰিছে ভৰত বৰপূজাৰীয়ে। ভৰত বৰপূজাৰীয়ে ইয়াৰ পূৰ্বে ইণ্ডিয়ান নেচনেল ট্ৰেড ইউনিয়ন কংগ্ৰেছৰ (INTUC) অসম শাখাৰ উদ্যোগত নিৰ্মাণ কৰা চাহ বনুৱা কেন্দ্ৰিক ছবি কেঁচা সোণৰো (১৯৫৯) কাহিনী আৰু চিত্ৰনাট্য ৰচনা কৰিছিল।

## অভিনয় শিল্পী
ৰতনলালত অভিনয় কৰিছে বিশ্বজিৎ, ধীৰু ভূঞা, পবিত্ৰ বৰকাকতি, নেইমুদ্দিন আদিয়ে। জানকী নামৰ মূল নাৰী চৰিত্ৰত অভিনয় কৰিছে ঝৰ্ণা শইকীয়াই। সেই সময়ৰ কানৈ কলেজৰ ছাত্ৰী ঝৰ্ণা শইকীয়াৰ এইখনে প্ৰথম আৰু শেষ ছবি আছিল।

## সংগীত
সংগীত পৰিচালনা নিৰ্মল চক্ৰৱৰ্তীৰ। গীত ৰচনা নিৰ্মলপ্ৰভা বৰদলৈৰ। ছবিখনৰ গীতবোৰ যথেষ্ঠ জনপ্ৰিয় হৈছিল। ইয়াৰে খগেন মহন্তই গোৱা *কেতেকে বান্ধি দেলাই, হিলকি বিলকি খপা হায়ৰে* গীতটো পিছলৈ মহন্তৰ পুত্ৰ পাপনে নতুন শৈলীত পৰিবেশন কৰিছে আৰু যুৱ প্ৰজন্মই ইয়াক আগ্ৰহেৰে গ্ৰহণ কৰিছে।

## তথ্যউৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৫ বৰ্ষৰ চলচ্চিত্ৰ
জগদীশ ভূঞা

**জগদীশ ভূঞা** () হৈছে অসম আন্দোলনৰ সৈতে জড়িত এজন ছাত্ৰ নেতা আৰু ৰাজনীতিবিদ ।  তিনিচুকীয়া জিলাৰ শদিয়া বিধান সভা সমষ্টিৰ পৰা অসম বিধান সভাৰ বিধায়ক হিচাপে আৰু ১৯৯৮ চনৰ পৰা ২০০১ চনলৈ প্ৰফুল্ল কুমাৰ মহন্ত চৰকাৰত পৰ্যটন মন্ত্ৰী হিচাপে দুটা কাৰ্যকাল পালন কৰিছিল। মূলতঃ অসম গণ পৰিষদৰ এজন নেতা হিচাপে ৰাজনৈতিক জীৱন আৰম্ভ কৰা ভূঞাই জুন,২০১৫ ত ভাৰতীয় জনতা পাৰ্টিত যোগদানৰ হেতু দুৰ্বল অগপ ত্যাগ কৰিছিল। তেওঁ ২০১৯ চনলৈকে অসম পেট্ৰো-কেমিকেলছৰ অধ্যক্ষ হিচাপে কাৰ্যনিৰ্বাহ কৰিছিল।

## ছাত্ৰ জীৱন
১৯৭৯ চনৰ পৰা জগদীশ ভূঞা সদৌ অসম ছাত্ৰ সন্থাৰ এজন সক্ৰিয় সদস্য আছিল আৰু অৱশেষত সদৌ অসম ছাত্ৰ সন্থাৰ কেন্দ্ৰীয় কাৰ্যবাহী সদস্য আৰু পিছলৈ ৰাষ্ট্ৰীয় ছাত্ৰ সমন্বয় সমিতিৰ সদস্য হৈছিল।
## ৰাজহুৱা জীৱন
১৯৯৫ চনত তেওঁ অগপত যোগদান কৰে, আৰু ১৯৯৬ চনত অসম বিধান সভা বিধানসভাৰ সেই অধিৱেশনৰ কনিষ্ঠতম বিধায়ক হিচাপে নিৰ্বাচিত হয়। ১৯৯৮ চনত তেওঁ অসমৰ পৰ্যটন মন্ত্ৰী হয় আৰু ২০০১ চনত পুনৰ বিধায়ক হিচাপে নিৰ্বাচিত হৈছিল।
ভূঞা অগপত সক্ৰিয় হৈ আছিল, কিন্তু ২০১৫ চনত তেওঁ আৰু তিনিচুকীয়া অঞ্চলৰ আন কেইবাজনো জ্যেষ্ঠ অগপ নেতাই দল ত্যাগ কৰাৰ কথা ঘোষণা কৰি কয়, "মই অগপৰ ওপৰত বিশ্বাস হেৰুৱাইছো যি দিশহীন হৈ পৰিছে।আনহাতে, বিজেপি হৈছে অসমৰ কাৰণে যুঁজ দিয়াৰ বাবে সঠিক দল।" 

২০১৫ চনত জগদীশ ভূঞাই ভাৰতীয় জনতা পাৰ্টিত যোগদান কৰিছিল । বিজেপি নেতৃত্বাধীন এন ডি এ চৰকাৰে নাগৰিকত্ব সংশোধনী বিধেয়ক (কেব) গৃহীত কৰি ১২ ডিচেম্বৰত নাগৰিকত্ব সংশোধনী আইন (চিএএ) কৰাৰ পিছত ১৩ ডিচেম্বৰ, ২০১৯ত শ্ৰীযুত ভূঞাই বিজেপিৰ প্ৰাথমিক সদস্য পদৰ পৰা পদত্যাগ কৰে। সেই মুহূৰ্তত তেওঁ কেবিনেট মন্ত্ৰী পদবীৰ সৈতে অসম পেট্ৰ'কেমিকেলছ লিমিটেডৰ অধ্যক্ষৰ পদত অধিষ্ঠিত আছিল। 

সদৌ অসম ছাত্ৰ সন্থা আৰু সদৌ অসম জাতিয়তাবাদী যুব ছাত্ৰ পৰিষদএ নাগৰিকত্ব সংশোধনী আইন (চিএএ), ২০১৯ গৃহীত কৰাত ৰাজ্যখনত আলোড়ন সৃষ্টি কৰে আৰু অসমত খিলঞ্জীয়া সম্প্ৰদায়ৰ অধিকাৰৰ সুৰক্ষা ৰক্ষাৰ বাবে অসম জাতীয় পৰিষদ (অজাপ) নামৰ এটা নতুন ৰাজনৈতিক দল গঠন কৰে। জগদীশ ভূঞাক ১৪ ছেপ্টেম্বৰ, ২০২০ তাৰিখে অজাপৰ বসন্ত ডেকা ,কৃষ্ণ গোপাল ভট্টাচাৰ্য, আহ্বায়কসকলে সমন্বয়ক হিচাপে নিযুক্তি দিয়ে।

## সাংস্কৃতিক জীৱন
জগদীশ ভূঞা ডাঙৰীয়াও সৰুৰে পৰা অভিনয়ৰ লগত জড়িত আছিল আৰু পিছলৈ বহু অসমীয়া ছবি আৰু ধাৰাবাহিকত সহ-অভিনেতা হিচাপে অভিনয় কৰিছিল।
দাগ,কন্যাদান,সেউজী ধৰণী ধুনীয়া, বিধাতা,আমি অসমীয়া,ভোলাবৰাৰ দিনলিপি আদি ছবিত তেওঁ অভিনয় কৰিছিল।
## ড° ভূপেন হাজৰিকা সেতু
শদিয়াৰ তদানীন্তন বিধায়ক জগদীশ ভূঞাই ধলাক শদিয়াৰ সৈতে সংযোগ কৰা এখন দলংৰ বাবে ২০০৩ চনত অটল বিহাৰী বাজপেয়ী চৰকাৰলৈ প্ৰথমখন চিঠি লিখিছিল। ভূঞাই এই দলঙৰ বাবে কেন্দ্ৰীয় চৰকাৰৰ সৈতে তিনি বছৰ ধৰি অবিৰতভাৱে কাম-কাজ চলাইছিল। অৱশেষত ১৪ বছৰত দলংখন নিৰ্মাণ কৰা হয় আৰু ২০১৭ চনত ভাৰতৰ প্ৰধানমন্ত্ৰী নৰেন্দ্ৰ মোদীয়ে উদ্বোধন কৰে। দলংখনৰ নাম ড০ ভূপেন হাজৰিকা সেতু হিচাপে নামাকৰণ কৰা হয়।
## ৰন্ধনৰ বাবে মিথানল
ৰন্ধন গেছৰ বিকল্প হিচাপে মিথানলৰ ব্যৱহাৰক লৈ ২০১৮ চনৰ ৫ অক্টোবৰত অসম পেট্ৰ’কেমিকেলছ লিমিটেডে(এ.পি.এল.) এটা পাইলট প্ৰজেক্ট আৰম্ভ কৰিছিল। এই প্ৰকল্পটো আৰম্ভ কৰাত এ.পি.এল.ৰ অধ্যক্ষ জগদীশ ভূঞা আৰু নিটি আয়োগৰ ড০ ভি কে সৰস্বতে বিশেষ ভূমিকা পালন কৰে। জগদীশ ভূঞাই কৈছিল, "আমি ৫ অক্টোবৰত আমাৰ এ পি এল টাউনশ্বিপত পাইলট প্ৰজেক্ট আৰম্ভ কৰিম। যদি ই সফল হয় তেন্তে আমি ইয়াক ব্যৱসায়িকভাৱে আৰম্ভ কৰিম।"
## তথ্য সংগ্ৰহ
গৌৰৱ চৌধুৰী

**গৌৰৱ চৌধুৰী** () (জন্ম:৭ মে" ১৯৯১) এগৰাকী ভাৰতীয় ইউটিউবাৰ। তেওঁ "Technical guruji" হিচাপে জনাজাত। চৌধুৰী প্ৰযুক্তিবিদ্যা বিষয়ত ইউটিউবত হিন্দী ভাষাৰ ভিডিঅ' নিৰ্মাণৰ বাবে জনপ্ৰিয়। ২০২১ বৰ্ষৰ মাৰ্চ মাহ পৰ্যন্ত 'Gaurav Chaudhary', Technical Guruji' আৰু 'TG SHORTS' চেনেল কেইটাই ২৬.২ মিলিয়ন চাবস্ক্ৰাইবাৰ আৰু ২.৮ বিলিয়ন দৰ্শক অতিক্ৰম কৰিছে। তেওঁক ফৰ্বছ ইণ্ডিয়াৰ **Forbes 30 Under 30** ৰ তালিকতো স্থান দিয়া হৈছিল।
## প্ৰাৰম্ভিক জীৱন
চৌধুৰীৰ জন্ম হয় ৭ মে',১৯৯১ চনত ৰাজস্থানৰ আজমীৰত। তেওঁ কেন্দ্ৰীয় বিদ্যালয়ত অধ্যয়ন কৰিছিল আৰু ২০১২ চনত ডুবাই চৌহদৰ BITS পিলানিত মাইক্ৰ'ইলেক্ট্ৰনিকছত ডিগ্ৰী লাভ কৰিবলৈ ডুবাইলৈ ৰাওনা হয়। 
## কেৰিয়াৰ
চৌধুৰীয়ে ২০১৫ চনৰ অক্টোবৰত মুখ্যতঃ পৰামৰ্শ আৰু সামগ্ৰীৰ সমীক্ষা বিষয়ক ভিডিঅ'-ৰ দ্বাৰা তেওঁৰ ইউটিউব চেনেল টেকনিকেল গুৰুজী ( Technical Guruji) মুকলি কৰিছিল। ২০১৭ চনত, চৌধুৰীয়ে Gaurav Chaudhary নামে অন্য এটা চেনেল সৃষ্টি কৰিছিল য’ত গৌৰৱ চৌধুৰীয়ে তেওঁৰ ব্যক্তিগত জীৱনৰ বিষয়ে সময়ে সময়ে ভিডিঅ' আপলোড কৰে। 

ছেপ্টেম্বৰ ২০১৮-ত, *টেকনিকেল গুৰুজী*ক প্ৰযুক্তি বিষয়ক ইউটিউব চেনেলৰ নৱম সৰ্বাধিক চাবস্ক্ৰাইবাৰ থকা চেনেল হিচাপে স্থান দিয়া হৈছিল। ১২.৮ নিযুতৰো অধিক চাবস্ক্ৰাইবাৰ অতিক্ৰম কৰা প্ৰথম ইউটিউবাৰ হিচাপে ২০১৮ চনৰ নৱেম্বৰত তেওঁ বাতৰিৰ শিৰোনাম দখল কৰিছিল। 
গৌৰৱ চৌধুৰী-এ ইউটিউব ৰিৱাইণ্ড ২০১৮ আৰু ২০১৯টো অংশ লৈছিল। 

## তথ্য সংগ্ৰহ

শ্ৰেণী:ভাৰতীয় ইউটিউবাৰ
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
অসম বিধান পৰিষদ

**অসম বিধান পৰিষদ** ১৯১৩ চনৰ পৰা ১৯৩৫ চনলৈ ভাৰতৰ অসম আৰু তাৰ পিছত ১৯৩৫ চনৰ পৰা ১৯৪৭ চনলৈ দ্বিকক্ষীয় আইনসভাৰ উচ্চ সদন আছিল। ইয়াৰ পিছত ভাৰত (প্ৰাদেশিক বিধানসভা) আদেশ, ১৯৪৭ আৰু অসম বিধানসভাৰ দ্বাৰা ভংগ হোৱাৰ পিছত ই এককভাৱে গুৰুত্বপূৰ্ণ হৈ পৰে।

## তথ্য উৎস

শ্ৰেণী:অসমৰ ৰাজনীতি
শ্ৰেণী:অসম চৰকাৰ
শ্ৰেণী:আইনসভা
বাহনা মহাবিদ্যালয়

**বাহনা মহাবিদ্যালয়** অসমৰ যোৰহাট জিলাৰ বাহনা অঞ্চলত অৱস্থিত এখন মহাবিদ্যালয়। ১৯৬৬ চনত মহাবিদ্যালয় খনৰ প্ৰতিষ্ঠা হয়। ৰাম কুমাৰ বৰুৱা মহাবিদ্যালয়খনৰ প্ৰতিষ্ঠাপক অধ্যক্ষ আছিল। এই মহাবিদ্যালয়খন ডিব্ৰুগড় বিশ্ববিদ্যালয়ৰ সৈতে সংযুক্ত। মহাবিদ্যালয় খনে কলা আৰু বিজ্ঞান দুয়োটা ক্ষেত্ৰতে উচ্চতৰ মাধ্যমিক আৰু স্নাতক পাঠ্যক্ৰম আগবঢ়ায়। 
## বিভাগসমূহ
### বিজ্ঞান
*পদাৰ্থ বিজ্ঞান
*গণিত
*ৰসায়ন বিজ্ঞান
*পৰিসংখ্যা
*উদ্ভিদবিজ্ঞান
*প্ৰাণীবিজ্ঞান
### কলা
*অসমীয়া
*ইংৰাজী
*ইতিহাস (এই বিভাগটোৰ নেতৃত্ব দিছে অধ্যাপক কেশৱ নাথে। ডিব্ৰুগড় বিশ্ববিদ্যালয়ৰ পাঠ্যক্ৰমৰ অধীনত স্নাতক শিক্ষাৰ্থীসকলৰ বাবে অনাৰ্চ আৰু অনাৰ্চ বিহীন পাঠ্যক্ৰম প্ৰদান কৰা হয়। ইয়াত এটা সংগ্ৰহালয় আৰু পুথিভঁৰাল আছে। )
*শিক্ষা (এই বিভাগটো চাৰিজন অনুষদ সদস্যৰ দ্বাৰা গঠিত এটা বিভাগ। ড° ইন্দ্ৰাণী বৰঠাকুৰ হৈছে জ্যেষ্ঠতম অধ্যাপক আৰু বিভাগটোৰ মুৰব্বী। ই ডিব্ৰুগড় বিশ্ববিদ্যালয়ৰ পাঠ্যক্ৰমৰ অধীনত স্নাতক শিক্ষাৰ্থীসকলৰ বাবে মুখ্য আৰু সাধাৰণ পাঠ্যক্ৰম আগবঢ়ায়। এই বিভাগটোত এটা গৱেষণাগাৰ আৰু পুথিভঁৰাল আছে। )
*অৰ্থনীতি (এইটো চাৰিজন অনুষদৰ সদস্যৰ সৈতে এটা বিভাগ। অধ্যাপক বিনোদা বৰা হৈছে জ্যেষ্ঠতম অনুষদ আৰু তাৰ পিছত আছে ড° ৰফিক আহমেদ, অধ্যাপক মাইনু মনি শইকীয়া আৰু ড° ৰীমা ৰাভা। ই ডিব্ৰুগড় বিশ্ববিদ্যালয়ৰ পাঠ্যক্ৰমৰ অধীনত স্নাতক শিক্ষাৰ্থীসকলৰ বাবে মুখ্য আৰু সাধাৰণ পাঠ্যক্ৰম আগবঢ়ায়। ড° আহমেদ বিভাগৰ বৰ্তমানৰ মুৰব্বী। )
*ৰাজনীতি বিজ্ঞান (এই বিভাগটো ১৯৬৬ চনত স্থাপিত হৈছিল। ই ডিব্ৰুগড় বিশ্ববিদ্যালয়ৰ পাঠ্যক্ৰমৰ অধীনত স্নাতক শিক্ষাৰ্থীসকলৰ বাবে মুখ্য আৰু সাধাৰণ পাঠ্যক্ৰম আগবঢ়ায়। বৰ্তমান মেজৰত ৯০খন আসন আছে। এইটো চাৰিজন অনুষদৰ সদস্যৰ সৈতে এটা বিভাগ। ৰাজীৱ গান্ধী বিশ্ববিদ্যালয়ৰ স্নাতকোত্তৰ অধ্যাপক সঞ্জয় মিলি বিভাগটোৰ মুৰব্বী। অধ্যাপক ৰঞ্জিত পেগু হৈছে বিভাগটোৰ দ্বিতীয় জ্যেষ্ঠতম অনুষদ যিয়ে ডিব্ৰুগড় বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছিল। ড° মৃদুল দত্তই ডিব্ৰুগড় বিশ্ববিদ্যালয়ৰ পৰা এমএ আৰু পিএইচডি কৰিছিল। বিভাগটোৰ আটাইতকৈ কনিষ্ঠ শিক্ষক হৈছে ড° পংকজ বৰা। ড° বৰাই সন্মানীয় কটন মহাবিদ্যালয়ৰ পৰা স্নাতক ডিগ্ৰী সম্পূৰ্ণ কৰে আৰু গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী সম্পূৰ্ণ কৰে। )

## তথ্যসূত্ৰ

## বাহ্যিক সংযোগ
*http://www.bahonacollege.edu.in/

শ্ৰেণী:অসমৰ মহাবিদ্যালয়সমূহ
পাৰিপাৰ্শ্বিক সংঘাত

**পাৰিপাৰ্শ্বিক সংঘাত** () হৈছে প্ৰাকৃতিক সম্পদৰ অপ-পৰিচালনাৰ সময়ত পৰিৱেশৰ অৱক্ষয়ৰ ওপৰত সৃষ্টি হোৱা এক সংঘাত। এই ক্ষেত্ৰত সাধাৰণতে কেইবাটাও পক্ষ জড়িত থাকে, যাৰ ভিতৰত আছে পৰিৱেশ ৰক্ষক, যি পৰিৱেশ সুৰক্ষিত কৰিব বিচাৰে আৰু যিসকলে আন কিবা এটাৰ বাবে পৰিৱেশৰ অপ-ব্যৱস্থাপনা কৰিব বিচাৰে বা কৰি আছে, সাধাৰণতে নিষ্কাশনকাৰী উদ্যোগ সমূহ। পাৰিপাৰ্শ্বিক সম্পদৰ ভুল প্ৰবন্ধকৰ ফলত এক নৱীকৰণযোগ্য সম্পদৰ অত্যধিক ব্যৱহাৰ বা আহৰণ হ'ব পাৰে (অৰ্থাৎ অত্যধিক মাছ ধৰা বা বনধ্বংস), যাৰ ফলত প্ৰদূষণ আৰু অন্যান্য উৎপাদিত সামগ্ৰীৰ প্ৰতি সঁহাৰি দিয়াৰ ফলত পৰিৱেশৰ সামৰ্থ্যৰ ওপৰত অত্যধিক চাপ পৰিব পাৰে, বা মানুহ আৰু প্ৰকৃতিৰ বাবে বাসস্থান হ্ৰাস হ'ব পাৰে।

সঘনাই এই বিবাদবোৰে খিলঞ্জীয়া লোকৰ অধিকাৰ, কৃষকৰ অধিকাৰ বা অন্যান্য জীৱিকাৰ প্ৰতি ভাবুকি, যেনে মীনপালক বা সাগৰৰ প্ৰাকৃতিক সম্পদৰ ওপৰত নিৰ্ভৰশীল সম্প্ৰদায়ৰ সৈতে সম্পৰ্কিত পাৰিপাৰ্শ্বিক ন্যায়ৰ বিষয়বোৰৰ ওপৰত গুৰুত্ব দিয়ে। পাৰিপাৰ্শ্বিক সংঘাত, বিশেষকৈ সেই পৰিপ্ৰেক্ষিতত য'ত পৰিৱেশ প্ৰব্ৰজনকাৰী বা ভূ-ৰাজনৈতিক বিবাদ সৃষ্টি কৰিবলৈ সম্প্ৰদায়বোৰ স্থানচ্যুত হৈছে, অন্যান্য সংঘৰ্ষ, হিংসা বা প্ৰাকৃতিক দুৰ্যোগৰ প্ৰতি সঁহাৰিৰ জটিলতা বৃদ্ধি কৰিব পাৰে।

## বিবাদৰ প্ৰকাৰ আৰু বাৰংবাৰতা

২০২০ চনৰ এখন কাকতত, পৰিৱেশ ন্যায় এটলছ (ইজেএটলছ)ত পোৱা ২৭৪৩ ৰো অধিক সংঘৰ্ষত পৰিৱেশ ৰক্ষকসকলৰ যুক্তি আৰু উদ্বেগ সমূহে স্থান পাইছিল। এই তথ্যৰ বিশ্লেষণত দেখা গৈছে যে পৰিৱেশৰ সংঘাতত আটাইতকৈ সঘনাই হোৱা ঔদ্যোগিক খণ্ডৰ প্ৰত্যাহ্বান হৈছে খনি খণ্ড (২১%), জীৱাশ্ম শক্তি খণ্ড (১৭%), বায়োমাছ আৰু ভূমি ব্যৱহাৰ (১৫%), আৰু পানী ব্যৱস্থাপনা (১৪%)। প্ৰতিবেদিত ঘটনাৰ ক্ষেত্ৰত পৰিৱেশ ৰক্ষকসকলৰ (১৩%) হত্যা সংঘটিত হৈছিল।

উচ্চ আৰু নিম্ন আয়ৰ দেশবোৰত পোৱা সংঘাতৰ প্ৰকাৰবোৰতো এক পৃথক পাৰ্থক্য আছিল, নিম্ন আয়ৰ দেশবোৰত সংৰক্ষণ, বায়োমাছ আৰু ভূমি, আৰু পানী ব্যৱস্থাপনাক লৈ অধিক সংঘাত আছিল, আনহাতে উচ্চ উপাৰ্জনৰ দেশবোৰত এই সংঘাতৰ প্ৰায় আধা সংখ্যক আছিল আৱৰ্জনা ব্যৱস্থাপনা, পৰ্যটন, পাৰমাণৱিক শক্তি, ঔদ্যোগিক ক্ষেত্ৰ আৰু অন্যান্য আন্তঃগাঁথনি প্ৰকল্পৰ ওপৰত দিয়া গুৰুত্ব। অধ্যয়নটোত এইটোও পোৱা গৈছে যে বেছিভাগ বিবাদ স্ব-সংগঠিত স্থানীয় গোটবোৰে উলংঘনৰ বিৰুদ্ধে অহিংস কৌশলৰ ওপৰত গুৰুত্ব দি কৰা প্ৰতিৰক্ষাৰে আৰম্ভ হৈছে।

থলুৱা অধিকাৰ ৰক্ষাৰ ওপৰত গুৰুত্ব দিয়া পানী ৰক্ষক আৰু ভূমি ৰক্ষকসকলৰ বিৰুদ্ধে আন সংঘৰ্ষতকৈ বহু বেছি হাৰত আক্ৰমণ কৰা হয়।

## বিবাদ নিৰীক্ষা
পৰিৱেশ সংঘাত সমাধান নামৰ সংঘাত নিষ্পত্তিৰ এক পৃথক ক্ষেত্ৰই পৰিৱেশৰ সংঘাত হ্ৰাস আৰু সমাধানৰ বাবে সহযোগিতামূলক পদ্ধতি বিকশিত কৰাৰ ওপৰত গুৰুত্ব দিয়ে। অনুশীলনৰ ক্ষেত্ৰ হিচাপে, বিবাদ নিষ্পত্তিৰ ওপৰত কাম কৰা লোকসকলে অংশীদাৰসকলৰ মাজত সহযোগিতা, আৰু সহমত গঢ়ি তোলাৰ ওপৰত গুৰুত্ব দিয়ে। এনে ধৰণৰ ৰিজলিউশ্বন প্ৰক্ৰিয়াৰ বিশ্লেষণত দেখা গৈছে যে সফল সমাধানৰ সৰ্বশ্ৰেষ্ঠ ভৱিষ্যতবক্তা হৈছে- জড়িত সকলো পক্ষৰ সৈতে পৰ্যাপ্ত পৰামৰ্শ।

## সমালোচনা
কিছুমান পণ্ডিতে পাৰিপাৰ্শ্বিক সংঘাতৰ বৰ্ণনাত ব্যৱহৃত প্ৰাকৃতিক সম্পদৰ ওপৰত গুৰুত্ব দিয়াৰ সমালোচনা কৰে। প্ৰায়ে এই পদ্ধতিবোৰে প্ৰাকৃতিক পৰিৱেশৰ বাণিজ্যিকীকৰণৰ ওপৰত গুৰুত্ব দিয়ে যিয়ে এক স্বাস্থ্যকৰ পৰিৱেশৰ অন্তৰ্নিহিত মূল্য স্বীকাৰ নকৰে।

## তথ্যসূত্ৰ

শ্ৰেণী:পৰিৱেশ
শ্ৰেণী:পৰিৱেশ সম্পৰ্কীয় সমস্যা
নাগোয়া প্ৰট'কল

**আনুবংশিক সম্পদৰ প্ৰৱেশাধিকাৰৰ ওপৰত নাগোয়া প্ৰট'কল আৰু জৈৱিক বৈচিত্ৰ্যৰ সন্মিলনলৈ তেওঁলোকৰ ব্যৱহাৰৰ পৰা উদ্ভৱ হোৱা লাভালাভৰ ন্যায্য আৰু ন্যায়সঙ্গত ভাগ-বতৰা** চমুকৈ **নাগোয়া প্ৰট'কল** () ১৯৯২ চনত অনুষ্ঠিত জৈৱবৈচিত্ৰৰ সন্মিলনৰ পৰিপূৰক চুক্তি হিচাপে ২০১০ চনত স্বাক্ষৰিত এখন চুক্তি। ইয়াৰ লক্ষ্য হৈছে জৈৱবৈচিত্ৰৰ সন্মিলনৰ  তিনিটা মুখ্য উদ্দেশ্যৰ অন্যতম উদেশ্য আনুবংশিক সম্পদৰ ব্যৱহাৰৰ ফলত উদ্ভৱ হোৱা লাভালাভৰ ন্যায্য আৰু ন্যায়সঙ্গত ভাগ-বতৰা কৰাক বিশ্বব্যাপী ৰূপায়ন কৰা। এই চুক্তিয়ে  জৈৱ বৈচিত্ৰ্যৰ সংৰক্ষণ আৰু বহনক্ষম ব্যৱহাৰত অৰিহণা যোগায়। ই ইয়াৰ চুক্তিবদ্ধ পক্ষবোৰৰ বাবে আনুবংশিক সম্পদৰ প্ৰৱেশাধিকাৰ, লাভালাভ-ভাগ-বতৰা আৰু অনুপালনৰ সন্দৰ্ভত ব্যৱস্থা লোৱাৰ আইনী বাধ্যবাধকতা নিৰ্ধাৰণ কৰে। ইয়াক প্ৰৱেশাধিকাৰ আৰু লাভালাভ ভাগ বতৰাৰ ওপৰত নাগোয়া প্ৰট'কল বুলিও জনা যায়।

২০১০ চনৰ ২৯ অক্টোবৰ তাৰিখে জাপানৰ নাগোয়া চহৰত নাগোয়া প্ৰট'কল গৃহীত কৰা হৈছিল আৰু ২০১৪ চনৰ ১২ অক্টোবৰ তাৰিখে কাৰ্যকৰী হৈছিল। ২০২০ চনৰ অক্টোবৰ মাহলৈকে ইয়াক বিশ্বব্যাপী ১২৮টা দলে অনুমোদন জনাইছে। অনুমোদন জনোৱা দলৰ ভিতৰত ১২৭ খন ৰাষ্ট্ৰসংঘৰ সদস্য ৰাষ্ট্ৰ আৰু ইউৰোপীয় সংঘ। লগতে অতিৰিক্ত আমোলাতন্ত্ৰ আৰু আইনে জৈৱ বৈচিত্ৰ্যৰ নিৰীক্ষণ আৰু সংগ্ৰহ, সংৰক্ষণ, সংক্ৰামক ৰোগৰ প্ৰতি আন্তৰ্জাতিক সঁহাৰি আৰু গৱেষণাৰ বাবে ক্ষতিকাৰক হ'ব পাৰে বুলি উদ্বেগ প্ৰকাশ কৰা হৈছে।

## লক্ষ্য আৰু পৰিসৰ
লক্ষীমপুৰ কেন্দ্ৰীয় মহাবিদ্যালয়

**লক্ষীমপুৰ কেন্দ্ৰীয় মহাবিদ্যালয়** হৈছে অসমৰ লখিমপুৰ জিলাত অৱস্থিত এখন মহাবিদ্যালয়। ১৯৯২ চনত স্থাপিত এই মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্ভুক্ত।

মহাবিদ্যালয়খনত বিশিষ্ট শিক্ষাবিদ আৰু প্ৰতিষ্ঠাপক অধ্যক্ষ স্বৰ্গীয় মোহন চন্দ্ৰ ৰয়ৰ নামেৰে এটি পুথিভঁৰাল আছে। পুথিভঁৰালটোত ১০৬০০ তকৈও অধিক কিতাপ, ১০খন আলোচনী আৰু সাময়িকী আছে। শিক্ষাৰ্থী আৰু শিক্ষকসকলৰ বাবে বিভিন্ন শৈক্ষিক ক্ষেত্ৰত শেহতীয়া জ্ঞান নিশ্চিত আৰু সমৃদ্ধ কৰাৰ বাবে পুথিভঁৰালটোত বৃহৎ সংখ্যক সমল কিতাপ আছে। পুথিভঁৰালটোৱে ৰিপ্ৰোগ্ৰাফী (জেৰক্স) সুবিধাও প্ৰদান কৰে।

## বিভাগসমূহ

### বিজ্ঞান
*গণিত
*কম্পিউটাৰ বিজ্ঞান
### কলা
*অসমীয়া
*ইংৰাজী
*ইতিহাস
*অৰ্থনীতি
*শিক্ষা
*দৰ্শন
*ৰাজনীতি বিজ্ঞান
*ভূগোল
*সমাজবিজ্ঞান
*নৃতত্ত্ব

## পুৰস্কাৰ
; স্কলাৰশ্বিপ আৰু পুৰস্কাৰ
#ৰাষ্ট্ৰীয় মেধা বৃত্তি। 
#ৰাজ্যিক মেধা বৃত্তি। 
#অ.বি.চি./ এম.অ.বি.চি./ আৰু অনুসূচীত জাতি/অনুসূচীত জনজাতি: প্ৰকল্প সঞ্চালক, আই.টি.ডি.পি., অসম চৰকাৰৰ দ্বাৰা নিৰ্ধাৰণ কৰা অনুসৰি। 

; মহাবিদ্যালয় বঁটা
#***The Blue Blazer বঁটা***: বিজয়ীজনক ব্লু ব্লেজাৰ আৰু এটা স্বকীয় স্মৃতিচিহ্নৰে সম্বৰ্ধনা জনোৱা হয়। ইয়াক প্ৰকৃত দলবদ্ধ কাম, খেলুৱৈ, অমায়িক প্ৰকৃতিৰ, মহাবিদ্যালয়ৰ ইউনিফৰ্ম ব্যৱহাৰ কৰি নিয়মানুবৰ্তিতা প্ৰদৰ্শন কৰা শ্ৰেষ্ঠ শৃংখলাবদ্ধ শিক্ষাৰ্থীক প্ৰদান কৰা হ'ব। তেওঁ শ্ৰেণীবোৰত ৯০% তকৈ অধিক উপস্থিতি থকা বি.এ. চেম-ভি.আই. শিক্ষাৰ্থী হ'ব লাগিব। 
#***শ্ৰেষ্ঠ স্নাতক বঁটা***: বিজয়ীক নগদ বঁটা আৰু উদ্ধৃতিৰে (citation) সম্বৰ্ধনা জনোৱা হ'ব। শিক্ষাৰ্থীয়ে যিকোনো মুখ্য বিষয় বা মূল বিষয়ত সৰ্বাধিক শতাংশ নম্বৰ (৭০% আৰু অধিক) লাভ কৰিব লাগিব (গড়)
#**কেলিবাৰ বঁটা** (এইচ.এছ. দ্বিতীয় বৰ্ষৰ শিক্ষাৰ্থীসকলৰ বাবে): বিজয়ীক নগদ বঁটা আৰু উদ্ধৃতিৰে সম্বৰ্ধনা জনোৱা হয়। ইংৰাজীত সৰ্বাধিক নম্বৰ (৮০% আৰু অধিক) লাভ কৰা শিক্ষাৰ্থীজনক এই বঁটা প্ৰদান কৰা হয়। 
# **তন্ময় ফুকন মেম'ৰিয়েল ট্ৰফী** (মহাবিদ্যালয়ৰ শ্ৰেষ্ঠ খেলুৱৈক প্ৰদান কৰা): বিজয়ীজনক এটা জিলিকি থকা ট্ৰফী আৰু উদ্ধৃতিৰে সম্বৰ্ধনা জনোৱা হয় (শ্ৰীযুত লম্বোধৰী ফুকন আৰু পৰিয়ালৰ সদস্যসকল)
#হৰেন্দ্ৰ নাথ ফুকন মেম'ৰিয়েল ট্ৰফী (মহাবিদ্যালয়ৰ শ্ৰেষ্ঠ বিতৰ্কক প্ৰদান কৰিব লাগিব।): বিজয়ীজনক এটা জিলিকি থকা ট্ৰফী আৰু এখন উদ্ধৃতিৰে সম্বৰ্ধনা জনোৱা হয় (দাতা : স্বৰ্গীয় প্ৰভাত ফুকন)
#বীৰেন শইকিয়া মেম'ৰিয়েল ট্ৰফী (মহাবিদ্যালয়ৰ শ্ৰেষ্ঠ গায়কক প্ৰদান কৰা হ'ব): বিজয়ীক উজ্জ্বল ট্ৰফী আৰু এখন প্ৰশংসাপত্ৰৰে সম্বৰ্ধনা জনোৱা হয় (দাতা : শ্ৰী কুল শইকীয়া)

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
ভৱিষ্যত প্ৰজন্ম

**ভৱিষ্যত প্ৰজন্ম** () হৈছে বৰ্তমানৰ জীৱিত প্ৰজন্মৰ পিছত ভৱিষ্যতে আহিবলগীয়া প্ৰজন্ম। ভৱিষ্যত প্ৰজন্ম বৰ্তমান আৰু বিগত প্ৰজন্মৰ সৈতে বিপৰীত আৰু আন্তঃপ্ৰজন্মীয় সমতাৰ বিষয়ে চিন্তা সৃষ্টি কৰাৰ বাবে উদ্ভৱ হৈছে। দাৰ্শনিকসকলৰ মাজত ভৱিষ্যত প্ৰজন্মৰ নৈতিক ধৈৰ্য্যশীলতাৰ বিষয়টো বহল পৰিসৰত বিবেচিত হৈছে আৰু এয়া কাৰ্যকৰী পৰোপকাৰী সম্প্ৰদায়ৰ দ্বাৰা এক গুৰুত্বপূৰ্ণ, অৱহেলিত কাৰণ বুলি ভবা হৈছে। সাংস্কৃতিক ঐতিহ্য বা প্ৰাকৃতিক ঐতিহ্যৰ সংৰক্ষণ বা সংৰক্ষণৰ বৰ্ণনাত এই শব্দটো প্ৰায়ে ব্যৱহাৰ কৰা হয়। 
স্থিৰতা আৰু জলবায়ু কাৰ্য আন্দোলনবোৰে দীৰ্ঘম্যাদী চিন্তাধাৰাৰ নীতিবোৰ আইনত সন্নিবিষ্ট কৰাৰ এক সঁজুলি হিচাপে ধাৰণাটো গ্ৰহণ কৰিছে। ধাৰণাটো প্ৰায়ে পাৰিপাৰ্শ্বিক কাৰ্যৰ বাবে এক নীতি হিচাপে থলুৱা চিন্তাধাৰাৰ সৈতে সম্পৰ্কিত, যেনে ইৰোকুইছ পৰম্পৰাৰ বাবে আৰোপ কৰা সাত প্ৰজন্মৰ ধাৰণা।

## উৎস
এই শব্দটোৱে বৰ্তমান জীৱিত প্ৰজন্মই ভৱিষ্যত প্ৰজন্মই বাস কৰিব লগা পৃথিৱীৰ ওপৰত প্ৰভাৱ পেলোৱা সেই পৃথিৱীখনক বুজায় যিখন তেওঁলোকে আজি বাস কৰা মানুহখিনিৰ পৰা উত্তৰাধিকাৰীসূত্ৰে লাভ কৰিব। এই ধাৰণাটো বহনক্ষম বিকাশধাৰণাটোৰ এটা অংশ হিচাপে স্থিৰতাৰ সৰ্বাধিক উদ্ধৃত সংজ্ঞাত উল্লেখ কৰা হৈছে, ১৯৮৭ চনৰ ২০ মাৰ্চত ৰাষ্ট্ৰসংঘৰ ব্ৰুণ্ডলেণ্ড আয়োগৰ মতে: "ভৱিষ্যত প্ৰজন্মৰ নিজৰ প্ৰয়োজনীয়তা পূৰণ কৰাৰ সামৰ্থ্যৰ সৈতে আপোচ নকৰাকৈ বৰ্তমানৰ প্ৰয়োজনীয়তা পূৰণ কৰাই হৈছে বহনক্ষম উন্নয়ন।" 

আন্তৰ্জাতিক আইনত ভৱিষ্যত প্ৰজন্মৰ ব্যৱহাৰ আংশিকভাৱে ৰাষ্ট্ৰসংঘৰ চাৰ্টাৰৰ দ্বাৰা স্বীকৃত যি ভৱিষ্যত প্ৰজন্মৰ ওপৰত "যুদ্ধৰ আক্ৰমণ" প্ৰতিহত কৰাৰ ওপৰত গুৰুত্ব দিয়ে। ২০২১ চনৰ ছেপ্টেম্বৰত ৰাষ্ট্ৰসংঘৰ মহাসচিবৰ যুগান্তকাৰী উমৈহতীয়া কাৰ্যসূচী প্ৰতিবেদন প্ৰকাশ হোৱাৰ লগে লগে বহুপাক্ষিক ব্যৱস্থাত ভৱিষ্যত প্ৰজন্মক বুজা, পদক্ষেপ লোৱা আৰু প্ৰতিনিধিত্ব কৰাৰ ক্ষেত্ৰত নতুনকৈ আগ্ৰহ দেখা গৈছে। 

## অৰ্থনীতি
বেছিভাগ পুঁজিবাদী দৃষ্টিভংগীয়ে ধাৰণা কৰে যে ভৱিষ্যত প্ৰজন্মই সমৃদ্ধি বৃদ্ধি কৰিব। অৱশ্যে, এই ধাৰণাবোৰে তেনে কোনো সিদ্ধান্ত প্ৰদান নকৰে - বেছিভাগ অৰ্থনৈতিক সিদ্ধান্ত হ্ৰস্বম্যাদী লাভালাভৰ কথা মনত ৰাখি লোৱা হয়।
## তথ্যসূত্ৰ
গুৱাহাটী কেন্দ্ৰীয় কাৰাগাৰ

**গুৱাহাটী কেন্দ্ৰীয় কাৰাগাৰ** () হৈছে অসমৰ গুৱাহাটী চহৰৰ মাজমজিয়াত অৱস্থিত এখন কাৰাগাৰ। অসমত অৱস্থিত ৩১খন কাৰাগাৰৰ ভিতৰত গুৱাহাটী কেন্দ্ৰীয় কাৰাগাৰ অন্যতম। মুখ্য কাৰাগাৰ এলেকাৰ ১১ একৰ (০.০৪৫ বৰ্গ কিলোমিটাৰ) সহ ২৮ একৰ (০.১১ বৰ্গকিলোমিটাৰ) জুৰি বিস্তাৰিত হৈ থকা কাৰাগাৰখন মুঠ ১০০০জন কাৰাবন্দীৰ বাবে (৯০০জন পুৰুষ কয়দী আৰু ১০০ গৰাকী মহিলা কয়দীৰ ক্ষমতাৰে) নিৰ্মাণ কৰা হৈছিল।

= ইতিহাস =
গুৱাহাটীত প্ৰথমে ১৮৮১ চনত ফাঁচি বজাৰত ৫০০ কাৰাবন্দীৰ ক্ষমতা যুক্ত এখন কাৰাগাৰ নিৰ্মাণ কৰা হৈছিল। এইখন কাৰাগাৰ ২০১০ চনৰ এপ্ৰিল মাহত সৰুসজাইলৈ স্থানান্তৰ কৰা হৈছিল আৰু ১০০০ বন্দীৰ সক্ষমতা বিশিষ্ট কাৰাগাৰলৈ উন্নীত কৰা হৈছিল। ৮০৫জন কয়দী স্থানান্তৰ কৰি ২০১২ চনৰ এপ্ৰিল মাহত নতুন কাৰাগাৰখন মুকলি কৰা হৈছিল। জিলা কাৰাগাৰখন গুৱাহাটীৰ মধ্যভাগত অৱস্থিত। 

= অনশন - ধৰ্মঘট =
২০২০ চনৰ ২৯ জুনত যেতিয়া কৃষক মুক্তি সংগ্ৰাম সমিতি (কে.এম.এছ.এছ.) ৰ প্ৰতিষ্ঠাপক কৃষক নেতা অখিল গগৈয়ে ২০০ দিনৰ কাৰাবাস সম্পূৰ্ণ কৰে, কেন্দ্ৰীয় কাৰাগাৰত ১২০০জন কয়দীয়ে অনশন ঘোষণা কৰে; লগতে গগৈৰ মুক্তিৰ দাবীত আৰু কৰ্তৃপক্ষৰ ওচৰত কভিড-১৯ সম্পৰ্কীয় আবেদন উপস্থাপন কৰে। 

= উল্লেখযোগ্য কাৰাবন্দী =

; ৰাজকুমাৰ মেঘেন
মণিপুৰস্থিত ইউনাইটেড নেচনেল লিবাৰেচন ফ্ৰণ্টৰ মুৰব্বী ৰাজকুমাৰ মেঘেনক আৰক্ষীয়ে গ্ৰেপ্তাৰ কৰি গুৱাহাটী কেন্দ্ৰীয় কাৰাগাৰত ৰাখিছিল। খবৰ অনুসৰি ২০১০ চনৰ ২৯ ছেপ্টেম্বৰত বাংলাদেশী এজেণ্টে তেওঁক প্ৰথমে অপহৰণ কৰিছিল আৰু তাৰ পিছত অসম আৰক্ষীয়ে গ্ৰেপ্তাৰ কৰিছিল আৰু ৰাষ্ট্ৰীয় অনুসন্ধান সংস্থাৰ দ্বাৰা অভিযুক্ত কৰা হৈছিল। কাৰাগাৰলৈ তেওঁৰ অৱদান, যেনে সংগীত বিদ্যালয় স্থাপন, বন্দীসকলৰ বাবে পুথিভঁৰাল স্থাপন কৰা, আৰু গুৱাহাটী কেন্দ্ৰীয় কাৰাগাৰ চৌহদৰ ভিতৰত এখন শিলৰ বাগিচা নিৰ্মাণ কৰাৰ বাবে তেওঁৰ ১০ বছৰৰ কাৰাদণ্ড হ্ৰাস পায় আৰু তেওঁক ২০১৯ চনৰ ৯ নৱেম্বৰত মুক্তি দিয়া হৈছিল। 

; শ্বাৰ্জিল ইমাম 
শ্বাৰ্জিল ইমাম নামৰ এজন কৰ্মীক ২০২০ চনৰ ২৮ জানুৱাৰীত দিল্লী আৰক্ষীয়ে গ্ৰেপ্তাৰ কৰিছিল, যাৰ ওপৰত অভিযোগ কৰা হৈছিল যে তেওঁৰ ভাষণে জামিয়া মিলিয়া ইছলামিয়া বিশ্ববিদ্যালয়ত ৰায়তৰ নেতৃত্ব দিয়া লোকসকলৰ মাজত শত্ৰুতা বৃদ্ধি কৰিছিল।

=তথ্যসূত্ৰ=

শ্ৰেণী:অসমৰ কাৰাগাৰ
ফৰজ

****** () বা ****** () বা **ফৰ্দ** ইছলামত আল্লাহৰ দ্বাৰা আদেশ দিয়া এক ধৰ্মীয় কৰ্তব্য। শব্দটো উৰ্দু, পাৰ্চী, পশতু, তুৰ্কী (বানানযুক্ত ফাৰ্জ), আৰু মালয় (বানান যুক্ত ফাৰ্ডু বা ফাৰধু)ত একে অৰ্থত ব্যৱহাৰ কৰা হয়।  এনে আদেশ বা কৰ্তব্য পালন কৰা মুছলমানসকলে প্ৰতিবাৰেই প্ৰতিটো ভাল কামৰ বাবে *হাছানাত* (), *অজৰ* () বা *থাৱাব* () প্ৰাপ্ত কৰে বুলি কোৱা হয়।

ফৰজ বা ইয়াৰ সমাৰ্থক ৱাজিব () পাঁচ প্ৰকাৰৰ আহকামৰ এটা () য'ত ফিকাহ প্ৰতিজন মুছলমানৰ কামক শ্ৰেণীবদ্ধ কৰে। অৱশ্যে, হানাফি ফিকাহ দুয়োটা শব্দক সমাৰ্থক বুলি বিবেচনা নকৰে, আৰু ৱাজিব আৰু ফৰজৰ মাজত পাৰ্থক্য কৰে, পিছৰটো বাধ্যতামূলক আৰু পূৰ্বৰটো বাধ্যতামূলক হোৱাতকৈ অলপ কম ডিগ্ৰী।

## ব্যক্তিগত কৰ্তব্য আৰু পৰ্যাপ্ততা
ফিকহ দুটা প্ৰকাৰৰ কৰ্তব্য পৃথক কৰে:

* ব্যক্তিগত কৰ্তব্য বা *ফৰজ-আল-আইন* () ৰ সম্পৰ্ক আছে, যেনে দৈনিক প্ৰাৰ্থনা (ছালাত), আৰু যদি ব্যক্তিজনে যাত্ৰা (হজ্জ) বহন কৰিব পাৰে তেন্তে জীৱনত কমেও এবাৰ মক্কালৈ তীৰ্থযাত্ৰা কৰা প্ৰয়োজন।  এনে নকৰা ব্যক্তি এজনক পৰৱৰ্তী জীৱনত শাস্তি দিয়া হ'ব (কিন্তু অক্ষমতাৰ ওপৰত আধাৰিত কৰি ক্ষমা কৰিব পাৰি), কিন্তু যদি তেওঁ ইয়াৰ প্ৰয়োজনীয়তা পূৰণ কৰে তেন্তে পুৰস্কৃত হ'ব। 
* পৰ্যাপ্ততা কৰ্তব্য বা *ফৰজ-আল-কিফায়া* () হৈছে এক কৰ্তব্য যি বিশ্বাসী সকলৰ সমগ্ৰ সম্প্ৰদায়ৰ (উম্মাহ) ওপৰত আৰোপ কৰা হয়। ইয়াৰ উৎকৃষ্ট উদাহৰণ হৈছে জনাজা (অন্ত্যেষ্টিক্ৰিয়াৰ প্ৰাৰ্থনা): পৰ্যাপ্ত সংখ্যক সম্প্ৰদায়ৰ সদস্যই ইয়াক পূৰণ কৰালৈকে ব্যক্তিজনে ইয়াক সম্পাদন কৰাৰ প্ৰয়োজন নাই।

## চাওক

* দুআ
* মাক্ৰুহ
* মুস্তাহাব
* ৱালেচ ফৰজ মুহাম্মাদ

### আহকাম

* আহকাম, আজ্ঞা, যাৰ ফৰ্ছ এক প্ৰকাৰ
* মুস্তাহাব, পৰামৰ্শ দিয়া হৈছে কিন্তু প্ৰয়োজন নাই

### অন্যান্য ধৰ্মসমূহ

* মিট্জৱাহ (কিছু পৰিমাণে একে ধৰণৰ ইহুদী ধাৰণা)
* ধৰ্ম (কিছু পৰিমাণে একে ধৰণৰ হিন্দু/বৌদ্ধ/শিখ ধাৰণা)

## প্ৰসংগসমূহ

শ্ৰেণী:ইছলাম ধৰ্ম
শ্ৰেণী:ইছলামিক আইন
জেউৰা দিয়া

**জেউৰা দিয়া** নামনি অসমৰ সন্তান জন্মৰ লগত জড়িত এক লোক-উৎসৱ। নামনি অসমৰ বিভিন্ন ঠাইত বিবাহিতা মহিলা গৰ্ভৱতী হ’লে সাত মাহত বা ন মাহত 'জেউৰা' পতাৰ নিয়ম আছে। কোনো কোনোৱে ইয়াক 'সাধ ভক্ষণ' বুলিও কয়। 'জেউৰা'ত পঞ্চামৃত খুওৱাৰ দৰেই পঞ্চামৃত, পৰমান্ন, মিঠাই, মাছ আদি বিধি-নিয়মৰ মাজেৰে খুওৱা হয়। ন-কইনা প্ৰথমবাৰ গৰ্ভৱতী হওঁতে এই জেউৰা দিয়া অনুস্থান পতা হয়৷ অসমৰ বিভিন্ন লোকসংস্কৃতিৰ ভিতৰৰ পুহন বিয়া, গৰ্ভাধান আদিৰ দৰে ইও এক সংস্কাৰমূলক উৎসৱ৷ জেওৰা শব্দই স্বাভাৱিকতে বেৰা বা বন্ধন কৰা কাৰ্যক বুজায়৷ নীতি-নিয়মৰ মাজেৰে গৰ্ভস্থ সন্তানক সংৰক্ষণ কৰা ব্যৱস্থাটোৱে হ’ল জেওৰা দিয়া৷ 
## জেউৰা দিয়াৰ সময়
জেউৰা দিয়া প্ৰথাটো তিনিটা ভাগত ভগোৱা আছে৷ তিনিমাহ, সাত মাহ আৰু ন মাহ৷ তিনি মাহৰ সময়ত পালিত কাৰ্যক ’গৰ্ভাধান’ বুলি কোৱা হয়৷  এই অনুষ্ঠানটো আড়ম্বৰপূৰ্ণ নহয় যদিও গাম্ভীৰ্যপূৰ্ণ৷ এই সময়ত মুগৰ গাজী, ভোগ আদি ঘৰৰ বয়সীয়াল মহিলাসকলে নীতি-নিয়মৰ মাজেৰে খুওৱাৰ দিহা কৰে৷ পাঁচ মাহত পঞ্চামৃত খুওৱা হয়৷ আঠ মাহত জেউৰা খুওৱা হয়৷

## পঞ্চামৃত খোৱাত একডেইঙা আনাকাটা
বৰপেটা আৰু ইয়াৰ আশে-পাশে কিছুমান ঠাইত পঞ্চামৃত খুওৱাৰ সময়ত আনাকাটা বস্ত্ৰ দিয়া নিয়ম৷ এই নিয়ম এতিয়াও প্ৰচলিত৷ পঞ্চামৃত খোৱাত লগা এই আনাকাটাখন বিশেষধৰণে বোৱা হয়৷ তাঁতবাতি কাঢ়িবৰ পৰত শিপিনীয়ে দুই ভৰি বহলকৈ মেলি অৰ্থাৎ ’এক ডেং’ মাৰি যিমান ঠাই আগুৰিব পাৰে, সিমান জোখৰ দীঘল কাপোৰ হোৱাকৈ তাঁতবাতি কাঢ়ি লোৱা হয়৷ এই কাপোৰখন শুদ্ধ বগা সূতাৰে বোৱা হয়৷ উৎসৱৰ দিনা গৰ্ভৱতী নাৰীগৰাকীয়ে গা-পা ধুই এই একডেইঙা কাপোৰখন দুহাত মেলি কোচ পাতি লয় আৰু তাত পাঁচবিধ ফলৰ লগতে ভোগৰ বাতি ৰখা হয়৷ এই একডেইঙা কাপোৰখন সন্তান জন্মৰ সময়লৈ বৰ সযতনে ৰখা হয় আৰু সন্তান ভূমিষ্ঠ হ’লে পোনতে এই কাপোৰখনেৰেই আক্লি (সাৱট মাৰি) লোৱা হয়৷ সেয়ে এই কাপোৰখনক ’আক্ল’ও বোলা হয়৷
## জেউৰাৰ বিধি
আঠ মাহ সম্পূৰ্ণ হ’লে জেউৰা পতা হয়৷ কোনো কোনোৱে ইয়াক লাৰু জেউৰাও বোলে৷ এই সময়ত উৎসৱৰ দিনা মহিলাগৰাকীক গা ধুৱাই নতুন কাপোৰ পিন্ধাই পীৰাত বহুৱাই সেওঁতা ফালি মূৰ আঁচুৰি দিয়া হয়৷ তাৰপিছত থাপনা পাতি শৰাই সজাই নাম-কীৰ্তন কৰি মহিলাগৰাকীক শুনোৱা হয়৷ পিঠাগুৰি, মিঠৈ আৰু জালুকৰ গুৰি আৰু গাখীৰেৰে লাড়ু তৈয়াৰ কৰি এই উৎসৱত ওচৰ-চুবুৰীয়া সকলোকে বিতৰণ কৰা হয়৷ নাম-কীৰ্তন শেষ হ’লে দুটা বাতি ওভোটাই এটাৰ তলত পাণ আৰু এটাৰ তলত তামোল লুকুৱাই থৈ গৰ্ভৱতী মহিলাগৰাকীক ডাঙি চাবলৈ দিয়া হয়৷ প্ৰথমে ডাঙি চোৱা বাতিটোৰ তলত তামোল থাকিলে গৰ্ভস্থ সন্তান ল’ৰা আৰু পাণ থাকিলে গৰ্ভস্থ সন্তান ছোৱালী হয় বুলি বিশ্বাস প্ৰচলিত৷ কোনো কোনো ঠাইত পুহন বিয়াৰ দৰে জেউৰা খোৱাত মাছ অপৰিহাৰ্য৷ জেউৰা খুৱাবলৈ যোৱা মাকৰ ঘৰৰ পৰিয়ালে লগত এহালি জীয়া মাছ নিয়াটো নিয়ম৷
## তথ্য সংগ্ৰহ

শ্ৰেণী:অসমৰ সংস্কৃতি
ডেনিছ চুলিভান

**ডেনিছ পাৰনেল চুলিভান** (, জন্ম: ১২ ফেব্ৰুৱাৰী ১৯৪১) এগৰাকী আমেৰিকান গণিতজ্ঞ। তেওঁ বীজগণিতীয় ট'প'লজী, জ্যামিতিক ট'প'লজী আৰু গতিশীল প্ৰণালীৰ বিষয়ে গৱেষণাৰ বাবে জনাজাত। তেওঁ চিটি ইউনিভাৰ্চিটি অৱ নিউয়ৰ্ক গ্ৰেজুৱেট চেণ্টাৰত এলবাৰ্ট আইনষ্টাইন আসনৰ অধ্যাপক আৰু ষ্টনি ব্ৰুক বিশ্ববিদ্যালয়ৰ এজন বিশিষ্ট অধ্যাপক। তেওঁ ২০১০ চনত গণিতৰ উল্ফ বঁটা লাভ কৰিছিল। ২০২২ চনত তেওঁক এবেল বঁটা প্ৰদান কৰা হয়। 

## প্ৰাৰম্ভিক জীৱন আৰু শিক্ষা
১৯৪১ চনৰ ১২ ফেব্ৰুৱাৰী তাৰিখে মিচিগানৰ পোৰ্ট হুৰনত ডেনিছ চুলিভানৰ জন্ম হৈছিল।  তাৰ পিছতে তেওঁলোকৰ পৰিয়াল হিউষ্টনলৈ গুচি যায়।

প্ৰথমতে তেওঁ ৰাসায়নিক অভিযান্ত্ৰিক অধ্যয়নৰ বাবে ৰাইচ বিশ্ববিদ্যালয়ত নামভৰ্তি কৰিছিল। কিন্তু বিশেষভাৱে অনুপ্ৰেৰিত গাণিতিক উপপাদ্যৰ সন্মুখীন হোৱাৰ পিছত তেওঁৰ অভিযান্ত্ৰিক শিক্ষাৰ দ্বিতীয় বছৰত গণিতলৈ তেওঁৰ মূল বিষয় সলনি কৰিছিল।

তেওঁ ১৯৬৩ চনত ৰাইচ বিশ্ববিদ্যালয়ৰ পৰা তেওঁ কলা শাখাৰ স্নাতক ডিগ্ৰী লাভ কৰিছিল। তেওঁ ১৯৬৬ চনত প্ৰিন্সটন বিশ্ববিদ্যালয়ৰ পৰা ত্ৰিভুজআকৃতিৰ সমতুল্যতাৰ ওপৰত উইলিয়াম বাউণ্ডেৰৰ তত্ত্বাৱধানত গৱেষণা কৰি পিএইছডি ডিগ্ৰী লাভ কৰে।

## কৰ্মজীৱন
চুলিভানে ১৯৬৬ চনৰ পৰা ১৯৬৭ চনলৈ নেটো ফেল'শ্বিপত ৱাৰউইক বিশ্ববিদ্যালয়ত কাম কৰিছিল। তেওঁ ১৯৬৭ চনৰ পৰা ১৯৬৯ লৈ কেলিফৰ্নিয়া বিশ্ববিদ্যালয়, বাৰ্কলেত মিলাৰ ৰিচাৰ্চ ফেল' আৰু তাৰ পিছত ১৯৬৯ চনৰ পৰা ১৯৭৩ চনৰ ভিতৰত মেচাচুচেটছ ইনষ্টিটিউট অৱ টেকন'লজীত স্লোয়ান ফেল' আছিল। তেওঁ ১৯৬৭-১৯৬৮, ১৯৬৮-১৯৭০ আৰু পুনৰ ১৯৭৫ চনত ইনষ্টিটিউট ফৰ এডভান্সড ষ্টাডিৰ এজন ভিজিটিং স্কলাৰ আছিল।

চুলিভান ১৯৭৩ চনৰ পৰা ১৯৭৪ চনলৈ পেৰিছ-চুড বিশ্ববিদ্যালয়ৰ সহযোগী অধ্যাপক আছিল। আৰু তাৰ পিছত ১৯৭৪ চনত ইনষ্টিটিউট ডেচ হাউটছ এটুডেছ চাইণ্টিফিকছ (আইএইচইএছ)ত স্থায়ী অধ্যাপক পদত নিযুক্তি লাভ কৰিছিল।  ১৯৮১ চনত তেওঁ নিউয়ৰ্কৰ চিটি ইউনিভাৰ্চিটিৰ গ্ৰেজুৱেট চেণ্টাৰত বিজ্ঞানৰ এলবাৰ্ট আইনষ্টাইন আসনত (গণিত) অধিষ্ঠিত হয় আৰু আইএইচইএছত তেওঁৰ দায়িত্ব অৰ্ধ-সময়ৰ নিযুক্তিলৈ হ্ৰাস কৰে। তেওঁ ১৯৯৬ চনত ষ্টনি ব্ৰুক বিশ্ববিদ্যালয়ৰ গণিত অনুষদত যোগদান কৰে আৰু পৰৱৰ্তী বছৰত আইএইচইএছ ত্যাগ কৰে। 

চুলিভান চাইমন্স জ্যামিতি আৰু পদাৰ্থ বিজ্ঞান কেন্দ্ৰ প্ৰতিষ্ঠাত জড়িত আছিল আৰু ইয়াৰ ট্ৰাষ্টী পৰিষদৰ সদস্য। তেওঁ গণিতজ্ঞ মইৰা চাছৰ সৈতে বিবাহপাশত আৱদ্ধ হৈছে।

## বঁটা আৰু সন্মান
* ১৯৭১: জ্যামিতিত অছৱাল্ড ভেবলেন বঁটা 
* ১৯৮১: প্ৰিস্ক এলি কাৰ্টান, ফৰাচী বিজ্ঞান একাডেমী
* ১৯৮৩: সদস্য, ৰাষ্ট্ৰীয় বিজ্ঞান একাডেমী
* ১৯৯১: সদস্য, আমেৰিকান একাডেমী অফ আৰ্টছ এণ্ড চাইন্সেছ
* ১৯৯৪: কিং ফয়জল আন্তঃৰাষ্ট্ৰীয় বিজ্ঞান বঁটা
* ২০০৪: ৰাষ্ট্ৰীয় বিজ্ঞান পদক
* ২০০৬: জীৱনজোৰা কৃতিত্বৰ বাবে ষ্টীল পুৰস্কাৰ[6]
* ২০১০: "বীজগণিতীয় ট'প'লজী আৰু কনফৰ্মেল ডাইনামিকছত তেওঁৰ অৱদানৰ বাবে" গণিতত ওল্ফ পুৰস্কাৰ
* ২০১২: আমেৰিকান মেথমেটিকেল চছাইটিৰ সভ্য
* ২০১৪: গণিতত বলজান বঁটা (তাত্ত্বিক বা প্ৰায়োগিক)
* ২০২২: এবেল বঁটা

## তথ্য উৎস

## বাহ্যিক সংযোগ

* 
* 

শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:গণিতজ্ঞ
শ্ৰেণী:এবেল বঁটা বিজয়ী
প্ৰশান্ত নীল

**প্ৰশান্ত নীল** (; জন্ম ৪ জুন ১৯৮০) এগৰাকী ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ৷ তেওঁ মুখ্যতঃ কন্নড় চলচ্চিত্ৰ উদ্যোগৰ লগত জড়িত। তেওঁ চলচ্চিত্ৰ জগতত ২০১৪ চনৰ কন্নড় চলচ্চিত্ৰ *উগ্ৰাম*ৰ জৰিয়তে আত্মপ্ৰকাশ কৰে আৰু পিছলৈ *কে.জি.এফ. : চেপ্তাৰ ১* (২০১৮) আৰু *কে.জি.এফ. : চেপ্তাৰ ২* (২০২২) পৰিচালনা কৰে৷

## ব্যক্তিগত জীৱন
তেওঁ ২০১০ চনত লিখিথা (Likhitha) -ক বিয়া কৰায়। এই দম্পতীহালৰ এগৰাকী কন্যা আৰু পুত্ৰ সন্তান আছে।

## চলচ্চিত্ৰপঞ্জী

## তথ্যসূত্ৰ

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
সঞ্জীৱ হাজৰিকা

** সঞ্জীৱ হাজৰিকা** () অসমৰ এজন মঞ্চ আৰু চলচ্চিত্ৰাভিনেতা, নাট পৰিচালক, চিত্ৰনাট্যকাৰ আৰু চলচ্চিত্ৰ পৰিচালক। ১৯৫৬ চনত তেওঁৰ জন্ম হয়। ১৯৮০ চনত তেওঁ গুৱাহাটী বিশ্ববিদ্যালয়ৰ পৰা বিজ্ঞানত স্নাতক ডিগ্ৰী লাভ কৰে। ১৯৭৮ চনত তেওঁ আকাশবাণী গুৱাহাটীৰ অনাতাঁৰ নাটকৰ অভিনেতা হিচাপে বাচনিভূক্ত হয়। পৰৱৰ্তী সময়ত তেওঁ নাট পৰিচালনাৰ সৈতেও জড়িত হৈ পৰে।

১৯৮৩ চনত তেওঁ চলচ্চিত্ৰ জগতত পদাৰ্পন কৰে। তেওঁ পুলক গগৈ, ভবেন্দ্ৰনাথ শইকীয়া, হেম বৰা আদি প্ৰখ্যাত পৰিচালকৰ সৈতে কাম কৰিছিল। অভিনয় আৰু পৰিচালনা সহকাৰী দুয়োটা ক্ষেত্ৰতে তেওঁ কাম কৰিছিল। 

নিজাববীয়াকৈ তেওঁ তিনিখন অসমীয়া চলচ্চিত্ৰ পৰিচালনা কৰিছে- অপূৰ্ব শৰ্মাৰ চুটিগল্পৰ আধাৰত নিৰ্মিত হলধৰ (১৯৯৩), নিৰুপমা বৰগোহাঞিৰ চুটিগল্পৰ আধাৰত নিৰ্মিত মীমাংসা (১৯৯৪) আৰু হোমেন বৰগোহাঞিৰ চুটিগল্পৰ আধাৰত নিৰ্মিত মৎস্যগন্ধা (২০০০)। হলধৰে ৩৯তম ৰাষ্ট্ৰীয় চলচ্চিত্ৰ বঁটাত  শ্ৰেষ্ঠ 'পৰিচালকৰ প্ৰথম ছবি'ৰ ইন্দিৰা গান্ধী বঁটা লাভ কৰিবলৈ সক্ষম হয়। 

## তথ্য উৎস

## বাহ্যিক সংযোগ
*

শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:সংক্ষিপ্ত জীৱনী
শ্ৰেণী:জীৱিত ব্যক্তি
মনোৰঞ্জন তালুকদাৰ

**মনোৰঞ্জন তালুকদাৰ** () ভাৰতৰ কমিউনিষ্ট পাৰ্টি (মাৰ্ক্সবাদী)ৰ পৰা অসম বিধানসভালৈ ২০২১ চনত মনোনীত হোৱা এগৰাকী বিধায়ক। তেওঁ বৰপেটা জিলাৰ সৰভোগ সমষ্টিৰ পৰা বিধানসভালৈ নিৰ্বাচিত হৈছে।

= জন্ম আৰু শিক্ষা =
মনোৰঞ্জন তালুকদাৰৰ জন্ম হয় ১৯৫৪ চনত। তেওঁৰ পিতৃৰ নাম যাদৱ চন্দ্ৰ তালুকদাৰ। তেওঁ বাৰাণসীৰ বেনাৰস হিন্দু বিশ্ববিদ্যালয়ৰ পৰা ১৯৭৫ চনত স্নাতক ডিগ্ৰী গ্ৰহণ কৰে। 

= ৰাজনৈতিক জীৱন =
তেওঁ ২০১১ আৰু ২০১৬ চনৰ অসম বিধানসভাৰ নিৰ্বাচনত ক্ৰমাগতভাৱে অৱত্তীৰ্ণ হৈছিল যদিও দুয়োবাৰেই পৰাস্ত হয়। 
২০২১ চনৰ নিৰ্বাচনত তেওঁ পুনৰ প্ৰতিদ্বন্দ্বিতা কৰে। সৰভোগ সমষ্টিত ৬ এপ্ৰিল,২০২১ ত ভোট গ্ৰহণ হয় আৰু ২ মে' তাৰিখে ভোট গণনা হয়। মুঠ ভোটৰ ৫০%(৯৬,১৩৪ টা) ভোট লাভ কৰি তেওঁ নিকটতম পাৰ্থী শংকৰ চন্দ্ৰ দাসক পৰাস্ত কৰে।
=তথ্যসূত্ৰ=


শ্ৰেণী:অসমৰ ৰাজনীতিক
মোলাই কাঠনি

**মোলাই কাঠনি** ভাৰতৰ অসমৰ কোকিলামুখৰ ওচৰৰ ব্ৰহ্মপুত্ৰ নদীৰ চাপৰিত মাজুলী জিলাৰ অন্তৰ্গত এখন অৰণ্য। এই অৰণ্য  ভাৰতীয় পৰিৱেশ কৰ্মী আৰু বনকৰ্মী যাদৱ পায়েঙে অসমৰ যোৰহাট জিলাৰ ককিলামুখৰ ওচৰৰ ব্ৰহ্মপুত্ৰৰ ঔনামুখ চাপৰিৰ এক বৃহৎ এলেকাত গছপুলি ৰোপণ কৰি অৰণ্যলৈ ৰূপান্তৰ কৰিছিল। এই ৫৫০ হেক্টৰ অঞ্চল জুৰি থকা অৰণ্যখন যাদৱ পায়েঙৰ সন্মানাৰ্থে তেওঁৰ উপনাম 'মোলাই' নামেৰে নামকৰণ কৰি 'মোলাই কাঠনি' ৰখা হৈছে।

## তথ্য উৎস

শ্ৰেণী:মাজুলী
তক্ষশিলা

**তক্ষশীলা** () পাকিস্তানৰ পাঞ্জাব প্ৰদেশৰ ৰাৱালপিণ্ডি জিলাত অৱস্থিত এখন চহৰ। তক্ষশীলা এখন গুৰুত্বপূৰ্ণ প্ৰত্নতাত্বিক স্থান। পাকিস্তানৰ ৰাজধানী ইছলামাবাদ আৰু পাঞ্জাবৰ ৰাৱলপিণ্ডি অঞ্চলৰ পৰা প্ৰায় ৩২ কিলোমিটাৰ  (২০ মাইল) উত্তৰ পশ্চিম দিশত অৱস্থিত। এই ঠাই গ্ৰাণ্ড ট্ৰাঙ্ক ৰ'ডৰ নিকটবৰ্তী। তক্ষশীলা সমুদ্ৰপৃষ্ঠৰ পৰা ৫৪৯ মিটাৰ (১৮০১ ফুট) উচ্চতাত অৱস্থিত। ভাৰত বিভাজন হৈ পাকিস্তান সৃষ্টিৰ আগত এই অঞ্চল ভাৰতৰ অন্তৰ্ভুক্ত আছিল।

## ইতিহাস
তক্ষশীলা বিশ্বৰ প্ৰথম বিশ্ববিদ্যালয় আৰু ই খ্ৰীঃপূঃ ৭ম শতিকাত প্ৰতিষ্ঠা কৰা হৈছিল। গান্ধাৰ জনপদৰ ৰাজধানী আছিল তক্ষশীলা। বাল্মিকীৰ ৰামায়নৰ মতে ৰামৰ ভায়েক ভৰতৰ পুত্ৰ তক্ষই এই বিশ্ববিদ্যালয় স্থাপন কৰিছিল। অৱশ্যে চহৰখনৰ আধুনিক নামটো টলেমীৰ *জিয়'গ্ৰাফী*ত (গ্ৰীক) উল্লেখ থকা প্ৰাচীন চহৰখনৰ প্ৰাচীন নামৰ পৰা উদ্ভৱ হৈছে। এই বিশ্ববিদ্যালয়ত ষাঠীটাতকৈ অধিক বিষয় দুই হাজাৰতকৈ অধিক আচাৰ্য উপাচাৰ্য আছিল। এই বিশ্ববিদ্যালয়ত একেলগে প্ৰায় দহ হাজাৰ পাচঁশ ছাত্ৰ-ছাত্ৰী পঢ়িব পাৰিছিল। এই বিশ্ববিদ্যালয়ত ১২বছৰ বা এক যুগ সময় অধ্যয়ন কৰাৰ পাছত দীক্ষা লাভ কৰিব পাৰিছিল। তক্ষশীলা বিশ্ববিদ্যালয়ৰ বিষয় সমূহ আছিল আয়ুৰ্বেদ বিজ্ঞান, জ্যোতিষ বিজ্ঞান, সমুদ্ৰ শাস্ত্ৰ, সমৰকলা, শস্ত্ৰসঞ্চালন,দৰ্শন, অৰ্থনীতি,ৰাষ্ট্ৰনীতি সৰ্পবিদ্যা, তন্ত্ৰবিদ্যা, মন্ত্ৰবিদ্যা,মনোবিজ্ঞান, ললিতকলা, চিত্ৰকলা আদি। আচাৰ্যসকলৰ নিজৰ নিজৰ আশ্ৰম আছিল। ছাত্ৰসকলে নিজৰ ৰুচি অনুযায়ী বিষয় নিৰ্বাচন কৰি গুৰুৰ আশ্ৰমলৈ গৈছিল।

## তথ্য উৎস

শ্ৰেণী:বিশ্ব ঐতিহ্য ক্ষেত্ৰ
শ্ৰেণী:পাকিস্তানৰ পুৰাতাত্বিক ক্ষেত্ৰ
অৰূপ মান্না

**অৰূপ মান্না** () অসমৰ এজন চলচ্চিত্ৰ পৰিচালক, চিত্ৰনাট্যকাৰ, ফটো সাংবাদিক আৰু শিক্ষক। তেওঁৰ জন্ম নগাঁওত। মুম্বাইৰ চেইণ্ট জেভিয়াৰ্চ কলেজৰ পৰা চিনেমেটোগ্ৰাফী, সম্পাদনা আৰু পৰিচালনাৰ শিক্ষা গ্ৰহণ কৰে। তেওঁ মুঠ তিনিখন অসমীয়া চলচ্চিত্ৰ পৰিচালনা কৰিছে। মান্না পৰিচালিত প্ৰথম অসমীয়া চলচ্চিত্ৰ জয়মতীৰ নায়িকা আইদেউ সন্দিকৈৰ জীৱনভিত্তিক ছবি আইদেউ-এ শ্ৰেষ্ঠ অসমীয়া ছবি শিতানত ৫৪তম ৰাষ্ট্ৰীয় চলচ্চিত্ৰ বঁটা (ৰজত কমল) পাবলৈ সক্ষম হয়। এই ছবিখনে কানাডা, ব্ৰাজিল, জাৰ্মানী আদি দেশকে ধৰি ১০খন চলচ্চিত্ৰ মহোৎসৱত অংশগ্ৰহণ কৰিছিল।

মান্নাই আইদেউ ছবিখনৰ উপৰিও বহুকেইখন দূৰদৰ্শন ধাৰাবাহিক আৰু তথ্যচিত্ৰৰ চিত্ৰনাট্যও লিখিছে। 
## পৰিচালিত চলচ্চিত্ৰ
#জীৱন তৃষ্ণা (২০০৫) 
#আইদেউ (২০০৭)
#আৰোহী (২০১৬)
## তথ্য উৎস

## বাহ্যিক সংযোগ
*

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:সংক্ষিপ্ত জীৱনী
শ্ৰেণী:জীৱিত ব্যক্তি
মৌচুমী কন্দলী

**মৌচুমী কন্দলী** () এগৰাকী অসমীয়া সাহিত্যিক, কলা সমালোচক, অনুবাদক আৰু অধ্যাপক। ১৯৯৮ চনত প্ৰকাশিত তেওঁৰ লাম্‌বাদা নাচৰ শেষত নামৰ প্ৰথমখন গল্প সংকলনৰ বাবে কন্দলীয়ে ২০০০ চনত মুনীন বৰকটকী বঁটা লাভ কৰিছিল। তেওঁ গল্পৰ লগতে শিল্প কলাৰো গৱেষক আৰু লেখক। তেওঁ তেজপুৰ বিশ্ববিদ্যালয়ৰ *কালচাৰেল ষ্টাডিজ* বিভাগৰ সহকাৰী অধ্যাপক।

২০২২ চনত পেংগুইন গোষ্ঠীৰ দ্বাৰা প্ৰকাশিত *দ্য ব্লেক মেজিক ৱ’মেন* গল্প গ্ৰন্থৰ বাবে ২০২৩ চনত কন্দলীয়ে সৰ্বভাৰতীয় স্তৰত ‘ছাউথ এছিয়া লাড্‌লী মেডিয়া বঁটা’ লাভ কৰিছিল। এই কিতাপখন *ভেলী অৱ ৱৰ্ডচ্‌* সাহিত্য সন্মানৰ বাবেও মনোনীত হৈছিল।

## শিক্ষা
কন্দলীয়ে গুৱাহাটীৰ কটন মহাবিদ্যালয়ত স্নাতক শিক্ষা গ্ৰহণ কৰিছিল। ১৯৯৮ চনত তেওঁ গুৱাহাটী বিশ্ববিদ্যালয়ৰ পৰা দৰ্শন বিসয়ত সোণৰ পদকসহ স্নাতকোত্তৰ উপাধি লাভ কৰে। ইয়াৰ পিছত ২০০১ চনত তেওঁ বৰোদাৰ এম এছ বিশ্ববিদ্যালয়ৰ পৰা কলাৰ ইতিহাস আৰু নন্দনতত্ব বিষয়তো স্নাতকোত্তৰ উপাধি লাভ কৰে। তেওঁ উক্ত বিশ্ববিদ্যালয়ৰপৰাই চাৰুকলা বিষয়ত ডক্টৰেট উপাধিও লাভ কৰে।

## কৰ্মৰাজি
১৯৯৩ চনত কটন কলেজত পঢ়ি থাকোঁতে অসমীয়া আলোচনী প্ৰান্তিকত কন্দলীৰ *জোনাকত ঢেঁকীয়াবোৰ* শীৰ্ষক প্ৰথমটো গল্প প্ৰকাশিত হৈছিল। ১৯৯৮ চনত লাম্‌বাদা নাচৰ শেষত নামৰ তেওঁৰ প্ৰথমখন গল্প সংকলন প্ৰকাশ পায়। তেওঁ জাৰ্মানীৰ ফ্ৰেংকফ'ৰ্ট, বাৰ্লিন, মিউনিখ, লাইপজিগ, হালে, আউচবাৰ্গ আদি ঠাইত গল্প পাঠ কৰাৰ লগতে অসম আৰু ভাৰতৰ কলা-সংস্কৃতি, সাহিত্য আদি বিষয়ত আলোকপাত কৰিছে। কন্দলীৰ কলা সম্পৰ্কীয় বহুসংখ্যক প্ৰবন্ধ বিভিন্ন ৰাষ্ট্ৰীয় আৰু অসমীয়া ভাষাৰ স্থানীয় কাকত-আলোচনীত প্ৰকাশিত হৈছে। তেওঁ কৰা চালভাদ'ৰ দালিৰ গ্ৰন্থ Diary of A Genius-ৰ অনুবাদ এক ধীমানৰ আত্মজীৱনী নামেৰে প্ৰকাশ পায়। ২০০৮ চনত সাহিত্য অকাডেমীয়ে প্ৰকাশ কৰা মিচিং লোক কবিতাৰো তেওঁ ইংৰাজী অনুবাদ (Listen My Flower-bud : Mishing Oral Poetry of Assam) কৰিছে। তেওঁৰ গল্প ইংৰাজীৰ লগতে জাৰ্মান, হিন্দী, বাংলা, নেপালী, উড়িয়া, কাচী আদি ভাষালৈ অনুদিত হৈছে। ২০২২ চনত The Black Magic Women নামেৰে তেওঁৰ গল্পৰ ইংৰাজী অনুবাদ পেংগুইনৰ বেনাৰত প্ৰকাশিত হয়।

### প্ৰকাশিত গ্ৰন্থসমূহ

**গল্প**
*লাম্‌বাদা নাচৰ শেষত (১৯৯৮)
*তৃতীয়ত্বৰ গল্প (২০০৭)
*মক্‌ড্ৰিল (২০১০)
*ফ্ৰেমৰ বাহিৰৰ জোনাকী পৰুৱাবোৰ (২০১৬)

**প্ৰবন্ধ**
*চাৰু কলাৰ ৰেঙনি (২০০৮)
*বিষয়: কলা (২০১১)
*অসমৰ আধুনিক শিল্পকলা (২০১১)
*কলা বীক্ষণ

**অনুবাদ**
*Listen My Flower-bud : Mishing Oral Poetry of Assam (২০০৮)
*এক ধীমানৰ আত্মজীৱনী

## বঁটা আৰু সন্মান
* মুনীন বৰকটকী বঁটা, ২০০০ (লাম্‌বাদা নাচৰ শেষত)
* যুৱ পুৰস্কাৰ, ভাৰতীয় ভাষা পৰিষদ , ২০০৫
* ছাউথ এছিয়া লাড্‌লী মেডিয়া বঁটা, ২০২৩ (দ্য ব্লেক মেজিক ৱ’মেন)

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসমৰ ব্যক্তি
শ্ৰেণী:মুনীন বৰকটকী বঁটা বিজয়ী
শ্ৰেণী:অসমীয়া গল্পকাৰ
কবি

**কবি** হ'ল কাব্য শক্তিৰ অধিকাৰী আৰু কবিতা ৰচনা কৰা ব্যক্তি বা সাহিত্যিক। এজন কবিয়ে নিজৰ লিখিত আৰু ৰচিত মৌলিক কবিতা লিখিত বা অলিখিত ৰূপত প্ৰকাশ কৰিব পাৰে। এক নিৰ্দিষ্ট প্ৰসংগ, পৰিঘটনা, উপমা আৰু নান্দনিকতাৰে কবিতা ৰচনা কৰা হয়। সাধাৰণতে কবিতাক বিভিন্ন ধৰণৰ ভাগ কৰাৰ লগতে একাধিক অৰ্থ বা প্ৰকাশভংগীও প্ৰকাশ কৰা হয়। আচলতে কবিতা লিখাজনেই কবি। অৱশ্যে বাংলা ভাষাৰ আটাইতকৈ গুৰুত্বপূৰ্ণ আধুনিক কবি জীবানন্দ দাসে কৈছিল, "সকলো কবি নহয়, কিছুমান কবি।" অৰ্থাৎ কেৱল কবিতা লিখি বা কবিৰ উপাধি লাভ কৰিলেই "কবি" নহয়। প্ৰকৃত কবিৰ চিন কি, তেওঁ বিখ্যাত গ্ৰন্থখনত তেওঁৰ কবিতাৰ বিষয়ে বিশদভাৱে কৈছে। "যিজনে শব্দৰ আটাইতকৈ সুন্দৰ কলাত্মক প্ৰয়োগৰ জৰিয়তে এটা বা ততোধিক বিষয়ৰ সুৰীয়া, সৃষ্টিশীল, ছন্দময় প্ৰকাশক এক অনন্য ধৰণে, কল্পনা বা বাস্তৱ বা দুয়োটাৰে সংমিশ্ৰণত প্ৰকাশ কৰি পাঠকৰ মনক আকৰ্ষণ আৰু মোহিত কৰে।" ; তেওঁ এজন কবি।" 

## প্ৰেক্ষাপট
কবিৰ উৎপত্তিৰ ৰহস্য অজ্ঞাত আৰু অজ্ঞাত হৈয়েই আছে। নিজৰ মনৰ মধুৰতাৰ লগত নিজৰ চিন্তা-চিন্তা মিহলাই নিত্য নতুন কবিতা সৃষ্টি কৰি আহিছে যুগ যুগ ধৰি সেই অনাদি কালৰ পৰা আধুনিক যুগলৈকে। কবিতাসমূহৰ সংমিশ্ৰণেৰে তেওঁলোকে কবিতা বা সংকলন সংকলন ৰচনা কৰিছিল। কেতিয়াবা কবিতা পুথিখনে বৃহৎ ৰূপ লৈ মহাকাব্যৰ সৃষ্টি কৰে। প্ৰায় সকলো ভাষাতে কবিতা ৰচনা কৰা হৈছে। যিহেতু ইহঁত বিভিন্ন সংস্কৃতি আৰু বিভিন্ন সময়ৰ লগত খাপ খুৱাই লিখা হৈছে, সেয়েহে ইয়াৰ আবেদন, উপযোগিতা আৰু অনুভৱ সাধাৰণতে সেই সময়ৰ বাবে উপযুক্ত। কিন্তু কিছুমান কবিতাই সময় জয় কৰিছে বা কালজয়ী ভূমিকা পালন কৰিছে। প্ৰতিখন সমাজ-সভ্যতাৰ দৰে আৰু নিৰ্দিষ্ট ভাষাত লিখাৰ দৰে কবিসকলে নিজৰ কবিতাত বহুমাত্ৰিক, বৈচিত্ৰ্যময় ভংগিমা, সৃষ্টিশীল শৈলী প্ৰয়োগ কৰিছে, যিবোৰৰ পৰিৱৰ্তন আৰু পৰিশোধন হৈছে সময়ৰ বিৱৰ্তন, আৰু বৰ্তমানৰ ৰূপ ধাৰণ কৰিছে। পৰৱৰ্তী সময়ত এই ব্যৱহাৰিক বিষয়বোৰ বিশ্ব সাহিত্যৰ ইতিহাসৰ পৰ্দাত সংঘটিত হৈছে। সাহিত্যৰ ইতিহাসত উৎপন্ন হোৱা এই বৈচিত্ৰ্যপূৰ্ণ কলাত্মক শৈলীয়ে বৰ্তমানৰ সাহিত্যক বহুখিনি সমৃদ্ধ কৰি তুলিছে। 

## উৎপত্তি
কবি শব্দটো ‘কু’ মূলৰ পৰা উদ্ভৱ হোৱা শব্দ। ‘কু’ মানে ‘অসাধাৰণ (অতিক্ৰমণীয়) কৰ্তা। ইয়াৰ অৰ্থ হ'ল কবি হ'ল সাধাৰণ অভিজ্ঞতা বা অনুভূতি বা সাধাৰণ শব্দক নতুন ৰূপত পাৰ কৰিবলৈ সক্ষম হোৱা ব্যক্তি। ইংৰাজী 'poet' শব্দটো লেটিন প্ৰথম ৰূপৰ বিশেষ্য পুংলিঙ্গ 'poeta, poetae' (আক্ষৰিক অৰ্থত 'কবিৰ')ৰ পৰা উদ্ভৱ হৈছে। ফৰাচী কবি আৰ্থাৰ ৰিম্ব'ডে "কবি" শব্দটোৰ উদ্ভাৱন কৰিছিল। 

## তথ্য সংগ্ৰহ

শ্ৰেণী:পেচা
আতিশী

**আতিশী মাৰ্লেনা সিং** (, জন্ম: ৮ জুন ১৯৮১) এগৰাকী শিক্ষাবিদ, ৰাজনৈতিক তথা দিল্লীৰ বৰ্তমানৰ মুখ্যমন্ত্ৰী। তেওঁ আতিশী মাৰ্লেনা নামেৰে পৰিচিত। তেওঁ আম আদমি পাৰ্টীৰ ৰাজনৈতিক পৰিক্ৰমা কমিটীৰ সদস্য। আতিশী- এ দিল্লীৰ উপ-মুখ্যমন্ত্ৰী তথা শিক্ষামন্ত্ৰী মনীষ সিসোদিয়াৰ উপদেষ্টা হিচাপেও ২০১৫ চনৰ জুলাই মাহৰ পৰা ১৭ এপ্ৰিল,২০১৮ পৰ্যন্ত কাৰ্যনিৰ্বাহ কৰিছিল।

## প্ৰাৰম্ভিক জীৱন আৰু শিক্ষা
আতিশীৰ জন্ম হয় ৮ জুন,১৯৮১ ত এটা পাঞ্জাৱী ৰাজপুত পৰিয়ালত। তেওঁৰ পিতৃ আছিল দিল্লী বিশ্ববিদ্যালয়ৰ অধ্যাপক বিজয় সিং আৰু মাতৃ তৃপ্তা ৱাহি। মাক- দেউতাকে মাৰ্ক্স আৰু লেনিনৰ নাম মিশ্ৰিত কৰি আতিশীক মধ্য নাম "মাৰ্লিনা" দিছিল। ডাঙৰ হৈ অহাৰ পিছত তেওঁ নিজৰ সম্পূৰ্ণ নাম এৰি আতিশী নাম লয়। দিল্লীত ডাঙৰ দীঘল হৈ আৰু Springdales School ৰ পৰা হাইস্কুলীয়া শিক্ষা গ্ৰহণ কৰাৰ পাছত ছেইণ্ট ষ্টিফেন কলেজ, দিল্লী-ৰ পৰা ২০০১ চনত স্নাতক ডিগ্ৰী লয়। পৰৱৰ্তী পৰ্যায়ত ২০০৩ চনত অক্সফ'ৰ্ড বিশ্ববিদ্যালয়ৰ পৰা "ইতিহাস" বিষয়ত স্নাতকোত্তৰ ডিগ্ৰী অৰ্জন কৰে। ২০০৫ চনত আতিশী অক্সফৰ্ডৰ মাগডালেন কলেজলৈ ৰোডছ স্কলাৰ হিচাপে যায়। 
মাৰ্লিনাই অন্ধ্ৰপ্ৰদেশৰ ঋষি ভেলী একাডেমিত কিছু দিন শিক্ষকতা কৰে। ২০০৬ চনত ভূপালৰ এখন সৰু গাঁৱত তেওঁ জৈৱিক পদ্ধতিৰ খেতি আৰু শিক্ষাৰ বিকাশৰ কামত জড়িত হৈ পৰিছিল।" Sambhavana Institute of Public Policy" নামৰ এটা স্বেচ্ছাসেৱী সংস্থাটো তেওঁ কিছুদিন কাম কৰিছিল।

## ৰাজনৈতিক জীৱন
২০১১ চনত যেতিয়া আম আদমি পাৰ্টী- এ যেতিয়া ৰাজধানী দিল্লীত দুৰ্নীতি বিৰোধী অভিযান আৰম্ভ কৰিছিল, তেতিয়া আতিশী আম আদমি পাৰ্টীৰ প্ৰতি আকৰ্ষিত হয়। ২০১৩ চনত তেওঁ বৰ্তমানৰ দিল্লীৰ মুখ্যমন্ত্ৰী অৰবিন্দ কেজৰিৱালৰ নেতৃত্বত পাৰ্টীৰ বিভিন্ন নীতি প্ৰস্তুত কৰিছিল আৰু একে বছৰতে তেওঁক দলৰ মুখপাত্ৰ হিচাপে নিযুক্তি দিয়া হৈছিল।

মাৰ্লিনা মধ্য প্ৰদেশৰ খাণ্ডৱা জিলাৰ জল সত্যাগ্ৰহৰ সৈতে ঘনিষ্ঠভাৱে জড়িত আছিল আৰু ঐতিহাসিক প্ৰতিবাদৰ সময়ত অলক আগৰৱালাৰ অভিযানৰ নেতৃত্ব দিয়া আপ নেতা আৰু কৰ্মীসকলক, লগতে ইয়াৰ পিছত হোৱা আইনী যুঁজৰ সময়ত সমৰ্থন আগবঢ়াইছিল। ২০২০ চনৰ নিৰ্বাচনৰ পিছত, তেওঁক গোৱাৰ "আপ"ৰ ভাৰপ্ৰাপ্ত বিষয়া হিচাপে নিযুক্তি দিয়া হৈছিল। 

### ২০১৯ লোকসভা নিৰ্বাচন
আতিশীক ২০১৯ ৰ লোকসভা নিৰ্বাচনৰ বাবে পূৱ দিল্লীৰ ভাৰপ্ৰাপ্ত বিষয়া হিচাপে নিযুক্ত কৰা হৈছিল।তেওঁ ২০১৯ চনৰ নিৰ্বাচনত আম আদমি পাৰ্টীৰ প্ৰাৰ্থী হিচাপে প্ৰতিদ্বন্দ্বিতা কৰিছিল। তেওঁ বিজেপিৰ প্ৰাৰ্থী গৌতম গম্ভীৰৰ হাতত ৪.৭৭ লাখ ভোটৰ ব্যৱধানত পৰাজিত হয় আৰু তৃতীয় স্থানতে সন্তুষ্ট থাকে। 

#### [[২০২০ দিল্লী বিধানসভা নিৰ্বাচন|২০২০ চনৰ বিধানসভা নিৰ্বাচন]]
আতিশী বৰ্তমান দিল্লী বিধানসভা-ৰ এগৰাকী সদস্য। তেওঁ দক্ষিণ দিল্লীৰ কালকাজি সমষ্টিক প্ৰতিনিধিত্ব কৰিছে। তেওঁ বিজেপিৰ ধৰ্মবীৰ সিংক ১১,৪২২টা ভোটৰ ব্যৱধানত পৰাস্ত কৰিবলৈ সক্ষম হৈছিল।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় শিক্ষাবিদ
কংগো গণৰাজ্য

**কংগো গণৰাজ্য** বা **কঙ্গো গণৰাজ্য** হৈছে মধ্য আফ্ৰিকাৰ পশ্চিম উপকূলত অৱস্থিত এখন দেশ। দেশখনক **কংগো-ব্ৰাজাভিল**, **কংগো ৰিপাব্লিক** বা কেৱল **কংগো** বুলিও জনা যায়। গেবন দেশখনৰ পশ্চিমে, কেমেৰুন উত্তৰ-পশ্চিমে আৰু মধ্য আফ্ৰিকান গণৰাজ্য উত্তৰ-পূবত, কঙ্গো গণতান্ত্ৰিক দক্ষিণ-পূবত, আংগলাৰ ছিটমহল কেবিণ্ডাৰ দক্ষিণ-পশ্চিমে, আৰু আটলাণ্টিক মহাসাগৰ দক্ষিণ-পশ্চিমত অৱস্থিত। দীৰ্ঘদিন ধৰি ফ্ৰান্সৰ উপনিবেশ হৈ থকা ফৰাচী হৈছে কঙ্গো গণৰাজ্যৰ চৰকাৰী ভাষা।

## তথ্য সংগ্ৰহ

শ্ৰেণী:আফ্ৰিকাৰ দেশ
শ্ৰেণী:পূৰ্বৰ ফৰাচী উপনিবেশ
শ্ৰেণী:মধ্য আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:গণৰাজ্য
শ্ৰেণী:কংগো গণৰাজ্য